Таълим кредити: янгиликлар ва ўзгаришлар - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nТаълим кредити: янгиликлар ва ўзгаришлар\nОхирги янгиланиш: 12.Май.2022 10:31 AM\nАгар сиз олий таълим даргоҳига шартнома асосида ўқишга қабул қилинган бўлсангиз, сизда таълим кредитидан фойдаланиш имконияти мавжуд. Келинг, бунинг учун сиз нималарни билиб олишингиз муҳимлиги тўғрисида батафсил гаплашамиз!\nЖорий йил 18 августдаги 527-сонли Ҳукумат қарори билан “Молия вазирлиги ҳузуридаги Таълим кредитини молиялаштириш жамғармаси ҳисобидан олий таълим ташкилотларида тўлов-контракт асосида ўқиш учун таълим кредитларини ажратиш тартиби тўғрисида”ги Низом тасдиқланди\nУшбу Низомга кўра таълим кредитини ажратиш бўйича қуйидаги шартлар белгиланди:\nТаълим кредити кимларга берилади?\nТаълим кредитлари олий таълим ташкилотларининг кундузги таълим шаклида бакалавриат ва магистратурага тўлов-контракт асосида ўқишга тавсия этилган, шунингдек ўқишини кўчирган Ўзбекистон фуқароси бўлган талабаларга берилади.\nКредит олувчининг доимий даромад манбаига эга оила аъзолари (ота-онаси, ака-укаси, опа-синглиси, эри ёки хотини) ёки васийлари биргаликда кредит олувчи сифатида қатнашиши мумкин;\nҚайси олий ўқув юртига қабул қилинган талабалар мазкур таълим кредитига эга бўлишлари мумкин?\nЎзбекистон Республикасида фаолият олиб бораётган барча олий таълим ташкилотлари – яъни, давлат, нодавлат олий таълим ташкилотлари, Ўзбекистон Республикаси ҳузуридаги хорижий олий таълим ташкилотлари ва уларнинг филиаллари ҳамда қўшма таълим дастурлари бўйича бакалавриатнинг кундузги таълим шаклида ёки магистратура босқичида тўлов-контракт асосида ўқишга қабул қилинган Ўзбекистон Республикаси фуқаролари Жамғарма маблағлари ҳисобидан ажратиладиган таълим кредитига эга бўлишлари мумкин.\nТаълим кредити қанча миқдорда ва неча фоиз асосида берилади?\nТаълим кредити тўлов-контракт шартномасида кўрсатилган бир йиллик тўлов суммасига тенг миқдордаги Марказий банк асосий ставкасида ажратилади.\n(!) Бунда, Марказий банкнинг асосий ставкаси пасайтирилган тақдирда, таълим кредити бўйича фоиз ставкаси мутаносиб равишда пасаяди, Марказий банкнинг асосий ставкаси оширилган тақдирда эса таълим кредити бўйича фоиз ставкаси ўзгаришсиз қолади.\nТаълим кредитини расмийлаштириш учун қандай ҳужжатлар талаб этилади?\nтаълим кредтини олиш тўғрисидаги ариза;\nталаба ва олий ўқув юрти ўртасидаги тўлов-контракт шартномаси ва унга илова қилинадиган ҳисоб варақаси/фактураси (мавжуд бўлганда). Шартномада ўқишни тамомлашнинг белгиланган муддати ва бир йил учун тўлов миқдори кўрсатилган бўлиши лозим;\nтаълим кредити қайтарилишининг таъминоти бўйича ҳужжат;\nбиргаликда кредит олувчига тегишли маълумотлар ва ҳужжатлар.\nЭътибор беринг! Таълим кредити қайтарилиши бўйича қандай таъминот тақдим этилиши банкнинг кредит сиёсати ва ички тартибига мувофиқ белгиланади. Агар талаба “Ижтимоий ҳимоя ягона реестри”га кирган оиланинг фарзанди бўлса, таълим кредити бўйича гаров ва кафиллик талаб этилмайди – улар “ижтимоий ҳимоя ягона реестри”га киритилганлигини тасдиқловчи маълумотнома беришлари кифоя.\nБанк тақдим этилган ҳужжатларни 5 иш куни ичида кўриб чиқади ва ушбу талабага таълим кредити ажратиш ёки ажратмаслик бўйича қарор қабул қилади. Кредит беришни рад этган тақдирда, аризачига рад этиш сабаби кўрсатилган ҳолда жавоб хати берилади.\nТаълим кредити маблағлари тижорат банки томонидан тақдим этилган шартнома ёки ҳисоб варақаси/фактурасида кўрсатиб ўтилган ҳисобварағига маблағ кўчириш йўли билан ўтказиб берилади.\n(!) Бунда, таълим кредити тўғрисидаги шартномада кўрсатилган йиллик тўловнинг тўлиқ миқдори тенг улушларда тўрт қисмга бўлаб кредит олувчининг ёзма топшириғи асосида ўтказилади:\nБиринчи қисми (камида 25 фоизи) – 1 босқич учун ҳар йили 15 сентябргача, 2 ва ундан юқори босқичлар учун ҳар йили 1 октябргача;\nиккинчи қисми (камида 50 фоизи) – ҳар йили 1 январгача;\nучинчи қисми (камида 75 фоизи) – ҳар йили 1 апрелгача;\nтўринчи қисми (100 фоизи) – ҳар йили 1 июлгача бўлган муддатда\nТегишли тўловни амалга ошириш учун кредит олувчи тижорат банкига юқорида белгиланган саналарга қадар мурожаат қилиши лозим.\nТаълим кредитини қайтариш тартиби қандай?\nТаълим кредитининг асосий қарзи талабанинг расмий ўқиш муддати тугагандан сўнг еттинчи ойдан бошлаб 7 йил давомида қайтарилади. Ушбу вақтга қадар таълим кредити бўйича фақат фоиз тўловлри тўлаб борилади.\nТаълим кредитини белгиланган муддатдан олдин сўндириш мумкинми?\nАгар қарз олувчида қўшимча маблағ мавжуд бўлса, таълим кредитини муддатидан олдин сўндиришга ҳақли. Дейлик, ўқишни битирдингиз ва бирдан даромад манбаига эга бўлдингиз – шунда сиз 7 ой фақат кредит бўйича фоиз тўлаб бормасдан, асосий қарзни ҳам сўндириб боришингиз мумкин. Бунда кредит бўйича умумий тўловларингиз миқдори камроқ бўлади.\nЭслаб қолинг! Ҳар қандай узоқ муддатли кредитни муддатидан олдин сўндириш ушбу кредит бўйича умумий тўловлар миқдорининг камайишига ёрдам беради.\nПенсионерлар учун кредитлар\nУй-жой сотиб олиш ва таъмирлаш учун қандай кредитлар олиш мумкин?


ИнтерФУТБОЛ :: Элфи Ферншилд: «Мактабимиз мураббийлари болаларни севишади»\nЭлфи Ферншилд: «Мактабимиз мураббийлари болаларни севишади»\nЕвропа футболи ҳар доим илғор бўлиб келган. Қитъанинг энг олди футбол мактаблари эса Германияда фаолият юритади. Олмон ўлкасида бажарилган ишлар кўлами охирги жаҳон чемпионатидаги ғалаба билан ўлчанади.\nБугунги кунда немис футбол мактаби қай даражада нуфузли эканини бутун дунё тан олиб бўлган. Яқинда Тошкентда ҳам немис футболи андозаларига мос иш олиб борадиган JFL in Tashkent мактаби иш бошлади.\nУшбу таълим маскани Германиядаги JFL in Schlotheim ўқув маркази филиали ҳисобланади.\nБиз айнан шу марказ раҳбари Элфи Ферншилд хоним билан суҳбатлашиб, JFL футбол мактаби тизими ва ўзбек футболи ҳақидаги саволларимизга жавоб олдик.\n- Элфи хоним, аввало, сиз билан гаплашаётганимиздан мамнунмиз. Суҳбатимизни JFL in Schlotheim мактаби тарихи билан бошласак.\n- Интервью борасидаги таклиф учун раҳмат. JFL in Schlotheim мактаби тарихига келсак, у 2003 йилда иш бошлаган. Мен 2006 йилдан буён ушбу таълим масканида хизмат қилиб келяпман.\nАйтиш лозимки, мактаб фаолиятига асос солганлар орасида мен йўқман. Бироқ унинг ривожига ўз ҳиссамни қўшганман, деб айта оламан.\n- Фаолиятингиз қандай бошланган? Дастлаб JFL in Schlotheim,га осон бўлмаган, деб эшитганмиз?\n- Мактабни директор лавозимида қабул қилиб олганман. Ўша вақтлари охирги умид ва ишончимни ҳам йўқотишимга бир баҳя қолган эди. Чунки бор-йўғи 6 ўқувчимиз бўлиб, мактаб ҳисобида умуман пул қолмаганди.\nЎн йиллик машаққатли меҳнат ва икки марта бошқа жойга кўчишдан сўнг, ниҳоят, ишларимиз ўнгланиб кетди. Ҳозир JFL in Schlotheim 1600 м2 ҳудудда жойлашган ва ёпиқ футбол зали, теннис кортлари, катта бассейн, учта табиий майсали майдон ва тренажёр залига эга. Тан олиш лозим, бундай инфратузилма яратиш биз учун осон бўлмади.\n- Мактабингизда қанча ўқувчи таҳсил олади? Улар қайси мамлакатлардан ташриф буюришган?\n- Айни вақтда таълим муассасамизда умумий ҳисобда 71 тарбияланувчи таҳсил олади. Улардан 51 нафари мактабимиз ҳудудидаги ётоқхонада истиқомат қилади, 20 нафари эса қатнаб ўқийди. Ўқувчиларимиз орасида 11та давлат вакиллари бор:\nМексика, АҚШ, Албания, Жанубий Корея, Таиланд, Германия, Исроил, Африка ва Ўзбекистон. Айтиш мумкинки, мактабимиз хал- қаро нуфузга эга ва бу билан фахрланамиз.\n- Немис футболи ютуқлари бутун дунёга овоза бўлган. Бунинг сири нимада?\n- Бизнинг мактабимизда бола кун давомида банд бўлади. Мактаб, спорт, шахсий ютуқлар ва саломатлик - уларга аввало, мана шу қадриятлар сингдирилади.\nЭнг муҳими - мураббийлар бу болалар билан худди тенг- дошидек мулоқот қилишади. Тарбияланувчилар устоз эътибори ва муҳаббатини ҳис қилиб туришлари шарт. Бу унга масъулиятли қарорларни қабул қилишда ёрдам беради. Мураббий ва ўқувчи ўртасида жуда кўп индивидуал ва жамоавий суҳбатлар бўлиб туради.\nБола ютуққа эришаётганини нафақат ўзи, ота-онаси, балки мураббийи наздида ҳам исботлаб беришга интилади. Чунки ўзаро ҳурмат жуда кучли. Мактабимизда бола ўзини жуда эркин ҳис қилади, улар ҳар томонлама ҳимоя қилинган. Айнан шу нарса бизнинг асосий сиримиз ҳисобланади.\nҲеч бир бола камчиликка йўл қўйишдан ҳайиқмайди. Агар бирор хато кузатилса, унга ҳеч ким овоз кўтармаслиги ва тергамаслигини яхши билади. Биз болаларнинг шахс сифатида ўсишлари ҳамда масъулиятли қарор қабул қилишларида ёрдам берамиз.\n- Сиз юртимизда бўлгансиз ва озми-кўпми ўзбек футболи билан танишсиз. Бизнинг футболимиз ривожланишда муаммоларга дуч келмоқда. Бунга сабаб нимада, деб ўйлайсиз?\n- Мен ўзбек футболи муаммолари ҳақида гапиришга ҳақлиман, деб ўйламайман. Бу нотўғри бўлади. Келинг, яхшиси, Германияда қандай тизим остида иш олиб борилишини айта қолай.\nНемис футбол мактабида машғулотлар ўзига хос услубда олиб борилади. Асосий эътибор техника, тезкор қарор қабул қилиш, чаққон ҳаракатланиш ва жисмоний тайёргарлик омухтасига қаратилади. Бу борада мураббий методикаси ва концепцияси жуда зарур.\nБолалар тикланиши учун йога, фитнес ва мобил тренингнинг аҳамияти катта. Бизнинг футбол мактабимизда болаларни яхши кўрадиган мураббий-педагоглар иш олиб боришади. Улар учун пул ёки мусобақалардаги натижа эмас, балки шогирдининг ривожланиши, униб-ўсиши муҳимроқ.\nЎзбекистонда ҳам JFL филиаллари иш бошламоқда. Биз бу мактабларда айнан шу услуб шаклланиши учун қўлимиздан келган барча ёрдамни берамиз.


Андижонда қиймати қарийб 204 млн доллар бўлган цемент заводи қурилади\n10:42 / 21.07.2017\nАндижон вилоятининг Булоқбоши туманида умумий қиймати 203,9 млн АҚШ доллари бўлган, қуввати йилига 1,2 млн тонна портландцементни ташкил этувчи цемент заводи қурилади. Бу Ўзбекистон Президенти Шавкат Мирзиёевнинг 20 июлдаги қарорида белгилаб қўйилган.\nЗаводни қуриш ишларида «Zhejiang Shangfeng Building Materials Co. Ltd» (Хитой), «Tunli» (Хитой), «Juydam Ta'mir Qurilish» МЧЖ (Ўзбекистон) каби компаниялар иштирок этади. Уларнинг негизида «Shangfeng-Bridge of Friendship» қўшма корхонаси ташкил этилди.\nИнвестиция лойиҳасини амалга ошириш доирасида «Shangfeng-Bridge of Friendship» МЧЖ ҚКга қатор имтиёзлар ва преференциялар берилади.\nШунингдек, Ўзбекистон автомобиль йўллари бўйича Давлат қўмитаси, Уй жой-коммунал хизмат кўрсатиш вазирлиги, «Ўзбекэнерго» АЖ, «Ўзбекистон темир йўллари» АЖ ҳамда «Ўзтрансгаз» АЖга ушбу лойиҳани ўз вақтида амалга ошириш учун кўмак кўрсатиш вазифаси топширилди.\nМазкур қарорнинг ижросини назорат қилиш Ўзбекистон Бош вазири биринчи ўринбосари -«Ўзбекистон темир йўллари» АЖ бошқарув раиси А. Раматов ҳамда Андижон вилояти ҳокими Ш.Абдураҳмонов зиммасига юкланди.\nАндижон цемент қарор\nАдлия органлари ва ФҲДЁ бинолари таъмирланади\nМиллий антидопинг агентлиги бўйича ҳукумат янги қарори қабул қилинди\nЎзбекистон ҳукумати Тожикистон билан чегарага алоқадор янги қарорни қабул қилди\nДавлат органларининг ахборот хизматлари фаолияти янада такомиллаштирилади\nПрезидент қарори билан муҳандис-лойиҳаловчиларни тайёрлаш тизими янада такомиллаштирилади


Энг ноёб туйғу қадрдир – Jurnalist\nR S2019-08-12T11:52:40+00:006 May, 2019|Сирдарё вил.|\nДунёдаги энг ноёб туйғу қадрдир. Биз буни Хотира ва қадрлаш куни муносабати билан Ўзбекистон Журналистлар уюшмаси аъзолари Абдужалил Умаров ва Сайфулло Ҳудойқуловлар хонадонига уларнинг ҳолидан хабар олгани борганимизда янада теранроқ ҳис қилдик.\nГулистон шаҳрида яшовчи Абдужалил Умаров 1974 йил Тошкент Давлат университининг журналистика факультетини тамомлаган. Ижодий фаолиятини 1963 йили “Жанговар меҳнат” газетасида адабий ходимликдан бошлаган. Сўнг 1966 йилдан 1974 йилгача “Сирдарё ҳақиқати” вилоят газетасида адабий ходим, газета мухбири, 1974-94 йиллар мобайнида “Совет Ўзбекистони”- “Ўзбекистон овози “ газетасининг Сирдарё вилояти бўйича ўз мухбири бўлиб ишлаган .\nТажрибали журналистнинг “Беғубор туйғулар” очерклар тўплами, “Меҳнат қувончи”, “Чўлда топишганлар“ ҳужжатли қиссалари чоп этилган. Айни пайтда нафақада.\n-Ҳамкасблар йўқловидан доим бошиб осмонларга етади, – дейди А. Умаров.- Ўзбекистон Журналистлари ИУ фаолиятини кузатиб, мамнун бўлиб юраман. Сизларнинг ташрифларингиздан кўнглим тоғдек кўтарилди.\nЯнгиер шаҳрида яшовчи Сайфулло Ҳудойқулов узоқ йиллар “Янгиер тонги” газетасида мухбир, бош муҳаррир ўринбосари, “Сырдарьинская правда” газетасида бош муҳаррир ўринбосари бўлиб ишлаган. У ҳам йўқловимиздан шод бўлди.\n– Ишлаб юрган даврингда, кексалик, хасталик ҳақида ўйламас экансан, бошинг ёстиққа текканда , яқинларинг, дўсту-қадрдонларнинг меҳр-оқибати малҳам бўларкан,- дейди С. Ҳудойқулов. – Ўзбекистон Журналистлари ИУ нинг фахрий журналистларни эътиборсиз қолдирмаётганлигидан хурсандман. Нафақага чиқиб, ортга – ўтган умримга назар ташладим, “Сырдарьинская павда” газетасида ишлаган 20 йиллик фаолиятимда мингдан ортиқ материаллар ёзган эканман, барчасини тартибга солдим. Китоб қилиб чиқармоқчиман, ёш журналистлар улардан албатта нималарнидир ўрганишига ишонаман.\nВилоят телерадиокомпаниясида ўтказилган “Фахрийлар –фахримиз” номли тадбирда қатнашиб, шу даргоҳда узоқ йиллар меҳнат қилган фахрийларга уюшманинг вилоят бўлими томонидан ташкиллаштирилган эсдалик совғаларини топширдик. Кўрсатилаётган эътибор ва эъзоздан тадбир иштирокчилари мамнунликларини билдирдилар.\nЖурналистларни ижтимоий муҳофаза қилиш, рағбатлантириш, уларнинг меҳнат, турмуш ва дам олиш шароитларини яхшилашга ёрдам бериш мақсадида яна бир қатор хайрли ишларни режалаштирганмизки, улардан, албатта, фахрийларимиз ҳам хурсанд бўладилар.\nЎзбекистон Журналистлари ИУ\nСирдарё вилояти бўлими мутахассис\nСобиқ ўқувчининг эзгу ҳиммати\nЎзаро ҳамкорлик-муваффақият гарови\nЁшлар матбуоти қандай бўлиши керак?


Афғонистоннинг 80 нафарга яқин фуқароси Тожикистонга қочиб ўтди\n15:24 / 14.07.2021\n13 июл куни 26 нафар эркак, 20 нафар аёл ва 31 нафар бола толиблар таъқибидан қочиб Тожикистоннинг Мурғоб тумани Қизил Работ қишлоғидаги чегарани кесиб ўтган.\n«Толибон» ҳаракати жангариларидан жон сақлаш мақсадида 77 киши Афғонистоннинг Вахан уездидан Тожикистон ҳудудига қочиб ўтди. Бу ҳақда Тожикистон давлат миллий хавфсизлик қўмитаси чегара қўшинлари матбуот хизмати хабар берди.\nХабарда айтилишича, 13 июл куни 26 нафар эркак, 20 нафар аёл ва 31 нафар бола толиблар таъқибидан қочиб Тожикистоннинг Мурғоб тумани Қизил Работ қишлоғидаги чегарани кесиб ўтган. Улар Бадахшон вилояти Вахан уездидаги Андемин қишлоғи фуқаролари ҳисобланади.\nТожикистонлик чегарачилар «инсонпарварлик нуқтайи назаридан» қочқинларнинг мамлакат ҳудудига ўтишига рухсат берган.\nЭслатиб ўтамиз, сўнгги кунларда Афғонистон армиясининг мингдан ортиқ ҳарбийси толиблар билан жанглардан чекиниб, жон сақлаш учун Тожикистон ҳудудига қочиб яширинишга мажбур бўлди.\n«Ховар» ахборот агентлиги чегара қўшинлари матбуот хизматига таяниб хабар беришича, 5 июлга ўтар кечаси Тожикистонга чегара орқали 1037 нафар афғон ҳарбий хизматчиси кирган. Агентлик маълумотига кўра, бир кун олдинроқ, 4 июл куни Тожикистонга яна 94 нафар афғон ҳарбийси қочиб ўтганди.\nАфғонистоннинг 31 вилоятида комендантлик соати жорий қилинди


Саломатлик | Beka.uz\nСоғлик ва саломатлик борасида умумий маслаҳатлар.\nПомидор билан озишнинг 3 усули\nпайшанба, 2015 Сентябр 10 Лола\nПомидорли парҳез қисқа муддат ичида ортиқча вазндан халос бўлишни ва шу билан бирга саломатлигини тиклаб олишни истайдиганлар учун айни муддао. Парҳезшуносларнинг таъкидлашича, помидор кам калорияли маҳсулотлар сафига кириб, организмда моддалар алмашинуви бузилиши жараёнини олдини олади...\nсешанба, 2015 Сентябр 01 Лола\nОлмали парҳез организмни тозаловчи ва ортиқча вазндан халос этувчи энг кенг тарқалган парҳезлар сирасига киради. Чунки олма ёрдамида озиш жуда самарали. Сиз бу парҳез билан 7 кун ичида 7 кг. гача вазндан халос бўлишингиз мумкин. Лекин, бундай натижага эришиш учун кучли ирода талаб этилади.\nҚисқа муддатли парҳезлар\nшанба, 2015 Август 29 Лола\nНатижа: 3 кунда 2-5 кг вазн ташлаш мумкин.\nТаомнома: кунига 1,5 литр ёғсиз қатиқ билан кифояланиш. Агар жудаям оч қолсангиз, бир нечта нордон мевалардан истеъмол қилишингиз мумкин.\nжума, 2015 Август 28 Лола\nБозор ва дўкон расталари янги узилган бодринглар билан тўлиб турган бир пайтда биз аёллар учун ёшариш ва ортиқча вазндан халос бўлиш учун ажойиб имкон пайдо бўлади. Бодрингли парҳез 3 ёки 5 кунга мўлжалланган. Унинг турлари кўп бўлишига қарамай, ҳар бир парҳездан кейин сиз 2-4 кг вазндан халос бўлишингиз мумкин...\nпайшанба, 2015 Август 27 Лола\nБарра кўкатларнинг хосиятлари\nшанба, 2015 Июл 11 Лола\nБиласизми, дунё халқлари орасида энг узоқ умр кўрувчилар Кавказ ва Ўрта Осиёда яшашаркан. Бу сафда бизнинг одамлар ҳам борлиги кишига ғурур бағишлайди. Ва узоқ умр кўриш сабабларидан бири - бу барра кўкатларни мўл-кўл тановул қилиш экан. Албатта, кўкатларнинг қандай хусусиятлари бор ва улар нималарга фойда эканини билгач, нега кўкат ейдиганлар узоқ умр кўришини билиб оласиз.\nжума, 2015 Июл 10 Лола\nКишилар учун севимли, оммавий эрмаклардан бири - писта чақиш. Ушбу ўзига хос тановулнинг ижобий ҳамда салбий томонлари бор, албатта. Мутахассисларнинг фикрича, писта чақиш тишларга салбий таъсир кўрсатади. Зеро, писта чақишда тишлар эмали, айниқса олдинги тишлар эмали кучли равишда бузилади. Тиш докторлари писта чақиш ишқибозларини тишлар ҳолати бўйича дархол аниқлай оладилар.\nМияга салбий таъсир этувчи омиллар\nшанба, 2015 Май 09 Лола\nЗамонавий ҳаётда одамнинг боши гангиб қолиши хеч гап эмас. Шундай экан, бошни асраш керак. Бунинг учун эса мияга салбий таъсир этувчи омиллардан сақланиш керак.\nякшанба, 2015 Май 03 Лола\nҚишда ва баҳорнинг совуқ кунларида кўп вақтимизни дим, ҳавоси бўғиқ хоналарда ўтказамиз. Шунинг учун бўш вақтимизни очиқ ҳавода ва ҳаракатда (яхмалак, тоғ чанғи трассалари, тоғ ён бағрида) ўтказишни ҳоҳлармиз. Бироқ бундай фаол дам олиш кўп хурсанчилик олиб келиши билан бирга суяк синиши ва жароҳатлар хавфини оширади...\nЦеллюлит билан курашамиз\nшанба, 2015 Апрел 04 Лола\nЦеллюлитни бошланиш давридаёқ йўқотишга ҳаракат қаратилган бир нечта машқлар мажмуаси мавжуд. Ушбу машқлар реклама қилинувчи турли хил кремлар ва скрабларга қараганда фойдалироқ ва самаралироқдир.\nякшанба, 2015 Март 22 Лола\nТишларни оқартириш ва мустаҳкамлаш учун қуйидаги амалиётни такрорлаб туриш Шарқ табобатида тавсия этилади. Қуруқ тиш чўткасини қуюқ сметана ёки йогуртга ботириб, тишни тозаланади. Сўнг 5 дақиқа ўтгач, оғиз чайилади. Бу амалиётни ҳафтада бир марта, кун давомида 3-5 марта такрорланади.\nКуйганда шошиб қолманг\nпайшанба, 2015 Феврал 26 Лола\nОловдан куйганда. Куйган одамни юқори ҳароратли ёки тутунли худуддан олиб чиқинг ва ёнаётган кийимни ўчириб, ечинг. Ярага ёпишиб қолган матони қирқиб, жойида қолдиринг. Узук, билагузук, соат, умуман, тери шишганида тўқималарга шикаст етказиши мумкин бўлган ҳамма нарсани ечинг. Ёнғиндан зарар кўрган одамни тоза, дазмолланган чойшабга ўранг. Қаттиқ оғриганда, мабодо тез ёрдам кечикса, беморга анальгетик ҳап дори бериш мумкин. Кўп суюқлик ичириш тавсия этилади (сув, шарбат, илиқ чой, газсиз минерал сув). Алкогол қатъиян маън этилади.\nТиш тозалаш осонми?\nчоршанба, 2015 Феврал 18 Лола\nКўпчилик тиш чўткасига пастани суртиб, сўнг бир-икки марта юргизсам, тиш топ-тоза бўлади, деб нотўғри ўйлайди.\nТишлар устида елимга ўхшаш қалин парда мавжуд, ана шу елимда беҳисоб микроблар яшайди. Шунинг учун тишни тозалаётганда пардани сидириб ташлаш керак. Бир марта тиш тозалангач, ҳалиги парда яна пайдо бўлади. Қаҳва, қора чой ва сут ичгандан сўнг оғиз яхшилаб чайилса, тиш устидаги парда қалинлашмайди.\nЖами мақолалар: 13


Туркияда яна бир кучли ер силкиниши рўй берди\n17:55 / 06.02.2017\nТуркия шимоли-ғарбидаги Чанаққалъа вилоятида 5,3 балл магнитудали такрорий ер силкиниши рўй берди. Бу ҳақда NTV телеканали хабар берди.\nЕр қимирлаши маҳаллий вақт билан 13.58да содир бўлган. Вайроналар ва жабрланганлар ҳақида маълумот йўқ.\nАввалроқ Европа Ўрта ер денгизи сейсмология маркази Туркиянинг ғарбий қирғоқларида 5,2 магнитудали ер силкиниши рўй бергани ҳақида хабар берганди. Унинг ўчоғи Айвожиқ шаҳридан 26 километр ғарбда ва Измир шаҳридан 156 километр шимоли-ғарбда бўлган.\nХабар қилинишича, Айвожиқ шаҳри ер силкинишидан айниқса кўпроқ жабрланган, у ерда бир неча иншоот қулаб тушди ҳамда тўрт инсон жароҳат олди. Шаҳарга фавқулодда вазиятлар бўйича бошқарма ходимлари етиб келган, қидирув-қутқарув ишлари давом эттирилмоқда.\nТуркия Зилзила Чанаққалъа


Аёлларни эъзозлаш, жамиятда уларга ўзларининг мос ўринларини бериш бизнинг нафақат фарзандлик, балки инсонийлик бурчимиз ҳамдир. Юртимизда, Шарқ мусулмон халқларида аёлларни ҳурмат қилиш, уларни нафақат моддий-жисмоний, балки маънавий ҳимоялаш анъанаси чуқур илдиз отган. Уларга кўрсатиш лозим бўлган олий ҳурмат намунаси пайғамбаримизнинг «Жаннат - оналар оёғи остидадир» ҳадисида ўзининг юксак эътирофини топган.\nАммо тарихни ўргансак, унинг аксарият даврида аёл шахси жамиятнинг иккинчи даражали тоифаси сифатида кўп бор таҳқирланганининг гувоҳи бўламиз. Яқин ўтмишда ҳам, масалан, ХИХ асрда бугун аёллар ҳуқуқи кенг эътироф топган Европа мамлакатларида аёл зоти ҳар қандай ҳақ-ҳуқуқлардан маҳрум эди.\nТарихчилар инсоният ўтмиши ва ҳатто бугунини аёл-эркак муносабатларига кўра патриархат даври деб аташади. Маълумки, патриарх жамиятда эркаклар ҳукмрон бўлиб, аёл киши иккинчи даражали фуқаро ҳисобланади.\nМеъёридан ошган озодлик\nХИХ аср охири ва ХХ аср бошига келиб, Ғарбда феминизм ҳаракати вужудга келди. Жамиятнинг илғор ва етакчи аёллари бошчилик қилган бу янги оқим заифалар жинсини патриархизм кишанидан озод қилишни ўз олдига мақсад қилиб қўйди. Уларга кўра, аёл ва эркак ҳар жабҳа ва мақомда тенг бўлиб, бир жинсни ўртадаги жисмоний ва биологик тафовут боис, иккинчи жинсдан паст кўриш ёки ҳар иккисига жамиятда фарқли мақомлар бериш мутлақо нотўғри ва асоссиздир. Ҳаракат АҚШда кенг қулоч ёзиб, алалоқибат аёллар жамиятда эркаклар билан ҳар соҳада тенг ҳуқуқлиликни қўлга киритишлари билан якун топди. Феминистлар шунчаликка етиб бордиларки, аёлларнинг "кишан"лардан тўла озодликка чиқиб, эркин қуш бўлиб ҳар томонга учишлари оқибатида жамиятда "жинсий инқилоб" аталмиш янги маданий-ижтимоий ўзгариш юзага келди.\nУлар никоҳни, оила қуришни инсон ҳуқуқларига зид ўтмиш сарқити деб аташга журъат топишди.\nБМТ аёлларни ҳимоя қилади\nЮқорида феминистлар аёл ва эркак ҳуқуқлари тенглиги борасида бироз ҳадларидан ошгани ҳақида фикр юритдик. Бу фараз Ғарб жамияти учун, эҳтимол, тўғри келар. Аммо айрим ҳудуд ва мамлакатларда аёллар ҳадларидан ошиш уёқда турсин, жамиятнинг қонуний аъзолари сифатида бирламчи ҳуқуқларини ҳам қўлга кирита олганларича йўқ.\nДаврнинг масъул кишилари тўпланган Бирлашган Миллатлар Ташкилоти (БМТ) заифаларни ҳимоя қилиш масаласини янги мингйилликда қилиниши лозим бўлган энг муҳим саккиз вазифа қаторига киритди. Унинг ўта қашшоқлик ва саводсизлик муаммоларидан кейин учинчи ўринда тилга олиниши ҳам мавзунинг долзарблигидан далолат беради.\nИнсон ҳуқуқлари умумжаҳон декларациясида аёлларнинг эркаклар билан тенг ҳуқуқларга эга экани, уларга нисбатан жинсий камситишга йўл қўйилмаслиги эълон қилинганидан сўнг орадан 60 йил вақт ўтди. Бу олий қонун ҳужжатини қабул қилмаган, тасдиқламаган давлат бугун Ер юзида деярли қолмаган бўлса-да, лекин аёлларга тенг ҳуқуқли бўлиш учун етарли шароит яратиб бермаётган, балки амалда норасмий тарзда патриархал сиёсат юритаётган давлатлар, ҳукуматлар йўқ эмас.\n2000 йили қабул қилинган Мингйиллик Ривожланиш Мақсадлари (МРМ) доирасида 2015 йилгача таълим тизимида эркаклар ва аёллар тенг ҳуқуқлилигини таъминлашга дунё миқёсида эришиш БМТ олдидаги бош мақсад қилиб олинди. Лекин бунга эришишнинг биринчи босқичи бўлган муҳлатда - 2005 йилгача бошланғич ва ўрта таълимда тенгликка эришиш масаласида фақат белгиланган саккиз мамлакатгина муваффақият қозона олди, холос. 113 давлатда эса вазият ҳамон ёмон. Дунё бўйича таълим олиш имкониятидан бебаҳра аҳолининг аксариятини ҳануз аёллар ташкил этмоқда. Парламент ва ҳукумат идораларида аёллар сонининг камлиги ҳам уларнинг ижтимоий-сиёсий ҳаётда фаол қатнашишлари учун етарли шарт-шароит яратилмагани билан изоҳланади. Дунё давлатлари орасида фақат 20 мамлакатдагина Парламентдаги ўринларнинг 30 фоизи аёллар томонидан банд этилган (бу нисбатан яхши кўрсаткич), шу йилнинг январ ойидаги маълумотга кўра, 150 мамлакатнинг сайланган давлат раҳбарлари орасида фақат етти кишигина аёлл\nардир. БМТга аъзо 192 давлатдаги ҳукумат раҳбарларининг ҳам фақат саккиз нафаринигина аёллар ташкил этади.\nМРМ қабул қилинган санадан шу кунгача бўлган вақт оралиғида аёллар ҳақ-ҳуқуқларини таъминлаш борасида жиддий чора-тадбирлар, глобал лойиҳалар амалга оширилди. Масалан, 2003 йили қабул қилинган Руанда Конституциясида Парламентда камида 30 фоиз ўрин аёллар учун берилиши белгилаб қўйилди. Шу боисдан бугун Руанда дунёда аёллари қонун чиқарувчи органда энг кўп (48 фоиздан зиёд) жой эгаллаган 5 мамлакатнинг биринчиси бўлиб турибди (ундан кейинги ўринда Швеция (47 фоиз), Куба (43,2 фоиз), Финляндия (41,5 фоиз) ва Аргентина (40 фоиз) туради). 2006 йил Қувайт тарихида биринчи маротаба аёллар мамлакат Парламенти сайловларида иштирок этди. 1991 йилдан ҳозиргача ҳар йили 25 ноябрдан 10 декабргача дунёнинг 100 дан ортиқ мамлакатида "Жинсий зўравонликка қарши 16 кунлик ҳаракат" оммавий йиғинлари ўтказилмоқда. Улар режасидан аёлларга нисбатан зўравонлик ишлатиш ҳолатларини камайтириш бўйича ўтказилиши кўзланган турли тадбирлар жой олган.\n«Қалбимизнинг қўри сизлар...»\nХотин-қизлар юртимиз аҳолисининг ярмидан кўпини ташкил қилади. Ўзбекистон таълим тизимининг бошланғич ва ўрта таълим босқичларида ўғил ва қиз болалар ўртасидаги миқдорий тафовутлар деярли сезилмайди. Олий таълимда қизлар нисбати 1995 йилда 25 фоизни ташкил қилган бўлса, 2005 йилда бу кўрсаткич 45,3 фоизга ўсган. Фан доктори унвонига эга бўлиш учун тадқиқот олиб бораётган аёллар сони ҳам мамлакатимизда йил сайин ошиб бормоқда. Уларнинг сони 1995 йилда 12 фоизни ташкил этган бўлса, 2005 йилда 37,1 фоизга етган.\nТаълимдаги жинсий тенглик Конституция билан кафолатланган. 1997 йилда қабул қилинган "Таълим тўғрисида"ги қонунда ҳам касб танлаш ва барча ўқув юртларида таълим олиш бўйича эркаклар ва аёллар тенг ҳуқуқли экани таъкидланган.\nМамлакатимизда аёлларнинг сиёсий фаолиятда иштирок этишлари даражаси ҳам ошиб бормоқда. Янги жорий этилган квоталар тизимига кўра, сиёсий партияларнинг қонун чиқарувчи ва вакиллик органларига кўрсатувчи номзодлари умумий сонининг камида 30 фоизи аёллар бўлиши керак. Ҳозирда Олий Мажлис Қонунчилик палатаси депутатларининг 21 нафари\n(18 фоиз) ва Сенат аъзоларининг 15 нафари (15 фоиз) аёллардир. Ўзбекистон Республикаси Олий Мажлис Қонунчилик палатаси Спикери аёл кишидир. Суд органларида эса аёллар вакиллари 22,7 фоизни ташкил қилади.\nЮртимизда Хотин-қизлар қўмитаси раиси айни пайтда Бош вазир ўринбосари ҳисобланади. Мамлакат бўйлаб қарорлар қабул қилиш жараёнида аёллар иштирокини кучайтириш мақсадида вилоят хотин-қизлар қўмиталари раҳбарлари ҳам вилоят ҳокимлари ўринбосарлари вазифасини бажариб, улар маҳаллий даражада хотин-қизлар манфаатларини қўллаб-қувватлаш ҳамда уларнинг салоҳиятини рўёбга чиқариш учун масъулдирлар.\nҲукумат қатор қонунлар ва миллий дастурлар, шу жумладан, Ўзбекистонда аёлларнинг аҳволини яхшилаш стратегияси ва устувор соҳаларини белгилайдиган Миллий ҳаракат платформасини (1998-2005) қабул қилган. Президентнинг "Ўзбекистон Республикаси Хотин-қизлар қўмитасининг фаолиятини қўллаб-қувватлаш бўйича қўшимча чора-тадбирлар тўғрисида"ги фармони қабул қилингани, шу асосда аёллар учун янги иш жойларини яратиш ҳисобига уларнинг иқтисодий аҳволини яхшилаш ҳамда тадбиркорлик фаолиятларини рағбатлантиришга қаратилган тегишли дастурнинг ишлаб чиқилиши ҳам юртимизда аёлларга бўлган давлат даражасидаги юксак ҳурмат-эътибордан далолатдир. Дастурда, шунингдек, аёлларнинг сиёсий ва ижтимоий фаолиятдаги иштирокини кучайтириш чораларини амалга ошириш ҳам назарда тутилган.\nҲануз дунёнинг айрим ҳудудларида аёлларга нисбатан адолатсиз муносабат, камситиш, бир хил иш учун эркакларга нисбатан кам ҳақ тўлаш, жинсий зўравонлик каби ҳолатлар давом этяпти. Қул қилиб сотиш каби инсон савдоси можароларининг қурбони ҳам, асосан, аёллар...\nШундай экан, Хотин-қизларни ҳимоя қилиш борасида БМТ раҳбарлигидаги глобал, ҳукуматларнинг миллий ҳамда шахсларнинг индивидуал чора-тадбирлари давом этади...\nҲозир сайтимизда 350 та меҳмон бор, сайт аъзолари эса йўқ


Сирдарё вилояти ички ишлар бошқармаси республикада биринчилардан бўлиб “Отам, онам ва мен-спортчилар оиласи” спорт мусобақасини бошлаб берди.\n10 Ноябр 2020 йил 66\nДавлатимиз раҳбарининг жорий йил 30 октябр кунидаги “Соғлом турмуш тарзини ҳаётга кенг тадбиқ этиш ва оммавий спортни янада ривожлантириш чора-тадбирлари тўғрисида”ги Фармонидан келиб чиққан ҳолда, Сирдарё вилояти ички ишлар бошқармаси республикада биринчилардан бўлиб “Отам, онам ва мен-спортчилар оиласи” спорт мусобақасини бошлаб берди. Мусобақа аввалида вилоятимиздаги барча ташкилот, корхона, ҳуқуқни муҳофоза қилувчи идоралари ўртасида ўтказилган нуфузли спорт беллашувларида фаҳрли биринчиликни қўлга киритган соҳа ходимлари тантанали равишда тақдирланди. Мазкур мусобақа ички ишлар тизимида хизмат қилаётган шахсий таркибнинг “Қул жанги”, “Мини футбол” борасидаги тайёргарликларини яна бир карра синовдан ўтказди.\nСўнг навбатдаги спорт мусобақасининг ўтказилишига старт берилди. Шахсий таркиб ҳамда уларнинг оила аъзолари ўртасида соғлом турмуш тарзини тарғиб қилиш, оммавий спортни янада ривожлантириш мақсадларини ўзида мужассам этган қизғин жараёнда қатнашчилар 5 та шарт асосида куч синашди.\n“Отам, онам ва мен-спортчилар оиласи” мусобақаси ички ишлар ходимларининг жисмоний тайёргарликларини синовдан ўтказибгина қолмай, уларнинг фарзандларини ҳам спортга бўлган қизиқишларини оширишда муҳимлиги билан ёдда қоларли бўлди. Ғолиб жамоаларга совғаларнинг топширилиши келгусида ўтказиладиган қизғин беллашувлардаги иштироки учун замин ҳозирлади дейиш мумкин.\nТадбир якунида Сирдарё вилояти ички ишлар бошқармаси раҳбарияти томонидан спорт анжомлари ярмаркаси ҳам ташкил этилди. Спортни оммавийлаштириш борасидаги бу каби мусобақалар вилоятимизнинг бошқа ҳудудларида ҳам давом этмоқда.


Сиёсий сатира: Нофизийдан нома(68) | TURONZAMIN-Jahongir Muhammadning nashri\nБир куни унга Тоҳир Гумбаз ҳақида гапирдим. Ўсироққа баҳона деганларидек, унинг оғзидан Тоҳир тушмай қолди, у ҳақда сўрайверди, сўрайверди… Наҳра бу гапни унга айтдим деб ўйлаб қолдим, ваҳима босди, балки бу қуда томонга ишласачи? Ҳе, йўқ, ҳаммани сотса ҳам мени сотмас?\nУ прудга бош суқиб, қамалиб кетганида, оиласига нон ташиб турдим, кейин ошналарни орага ташлаб, порадан узатиб, уни чиқариб олдим.У келиши билан маҳалламизга яқинда кўчиб ўтган ноғой билан дўстлашди. Биларди, ўша ноғой бекордан-бекорга менинг бошимни ёрганди, менга туҳматлар қилиб анча-судрага боргандик. Чидадим, дўстим ахир.\nУ бирдан ногап бўлиб қолди, ҳайрон эдим.Қамоқдаги кунларини гаупвахтада ўтказганми, деб ҳам ўйладим.\nДонолар нима деган, то нокастанинг қилиғини кўрмагунча унинг пасткашлигини билмайсан. Нокаста дегани носкади эмас, носкадида нос туради, нокастада эса гап турмайди, сотади. Худди новвосдай бўкириб-бўкириб сотади, дўстим-пўстим деб аямайди. Жўжа саҳар қичқирганда бирдан кўзи Қуёшга тушиб қолиб, менинг овозимга маҳлиё бўлиб чиқиб келди деган экан, у ҳам дунёни мен қутқариб турибман деб ҳаммани сотаверади. У хўрамни кўрса кўп емоқда деб сотади, нохўрамни кўрса, кам емоқда деб сотади. Қамалиб кетасизми, бола чақангиз қолиб кетадими, туҳмат-бўҳтонга учрайсизми, закарига ғам.\n-На хера манга қарамай кетвоссан?-десам, жаҳли чиқди, мени писанд қилмадинг, ёмон сўзни айтдинг деб хафа бўлди. Ўзимни губбахга тушгандек ҳис қилдим, кадини карам деб юрган одамнинг аҳволига тушдим.\nБалки у буқача излаб, дўмбирасини ўйнатиб кетаётгандир? Мен эса унинг асабига тегиб қўйдим.\nКейин ичимда унга “завали” дедимда, уйга келиб нима бўлишини кутдим. Тақдирдан қочиш мумкин, лекин дўстнинг хиёнатидан закасит қилиш мумкин эмас. Шу куннинг ўзида маскали одамлар келиб, уйдан загрантават қилиб кетишди.Задний мостга бир-икки тепишди ҳам қизталақлар.\nМенга ғирт законник деб қарашди ва закконно муомала қилишди десам ёлғон гапни айтган бўламан.


Маст ҳайдовчи уриб юборган инспектор вафот этди\nМаст ҳайдовчи уриб юборган инспектор вафот...\n15.09.2021 08:52 0 2323\nТошкент вилояти Пискент тумани ИИБ ЙҲХБ қидирув ва суриштирув бўйича инспектори Дилмурод Ўрмонов хизмат вазифасини бажараётган вақтда олган тан жароҳати натижасида ҳаётдан кўз юмди. Бу ҳақда Тошкент вилояти ИИББ матбуот котиби Бобур Тўлаганов маълум қилди.\n11 сентябрь куни Тошкент вилоятида жиноятчиликни олдини олиш юзасидан ўтказилаётган профилактик тадбир давомида Пискент тумани ҳудудида хизмат бурчини бажараётган ЙПХ инспектори сержант, 1991 йилда туғилган Дилмурод Ўрмонов ҳайдовчи, 1992 йилда туғилган Ш. A. (мастлик ҳолатида) бошқарувидаги Lacetti автомашинасига тўхташ ишорасини беради. Ҳайдовчи эса ИИО ходимининг қонуний талабига бўйсунмай ҳаракатни давом эттирган ва уни уриб юбориб ЙТҲ содир этади.\nНатижада, кўрсатилган тиббий муолажага қарамай сержант Дилмурод Ўрмонов олган тан жароҳатлари билан шифохонада 14 сентябрда оламдан ўтган.


20 январ 2019, Тошкент вақти: 02:16\nҲафта бошида Тоғли Қорабоғда юзага келган тўқнашувлар давомида дронларнинг янги тури, яъни камикадзе дронлардан фойдаланилди.\n4 апрель куни Озодлик радиоси арман хизмати мухбири Карен Чилингарян 4 апрель куни Тоғли Қорабоғда олган видеода ҳарбий дрондан фойдаланилганини кузатиш мумкин. Кузатувчиларнинг таъкидлашича, видеодаги дрон Исроилда ишлаб чиқариладиган Harop русумли дрондир.\nВидеода дроннинг ҳаводан ўзига хос товуш чиқариб учиб ўтганини ва бирданига тепалик ортига шўнғиганини кўриш мумкин.\nКейинроқ Арманистон Мудофаа вазирлиги можаро жойига кўнгиллиларни олиб кетаётган автобусга Озарбайжон дрони ҳужум қилганини, натижада етти нафар одам ҳалок бўлганини билдирди.\nКейинги йилларда дронлар анча мукаммаллашди. Ҳозирги кунда улардан назорат қилишдан тортиб, ҳарбий ҳужумларни амалга оширишгача фойдаланилмоқда.\nАҚШ “Ал-Қоида” каби террор гуруҳларига қарши курашда дронлардан кенг қўлланиб келади.\nҲозирги кунда асосан, АҚШда ишлаб чиқариладиган дронлар шуҳрат қозонган бўлса-да, Исроил, Россия ва бошқа бир қатор мамлакатлар ҳарбий амалиётларда фойдаланиш ва экспорт қилиш учун зўр бериб ўз дронларини ишлаб чиқармоқда.\nҲарбий ҳужум учун мўлжалланган дронларнинг аксарига ҳаводан қуруқликка ўқ отувчи мослама ўрнатилади. Америкада ишлаб чиқарилувчи Hellfire дрони бунга яққол мисолдир.\nJane’s Defence Weekly ҳафталик журнали тарқатган маълумотга кўра, Harop дронига 15 кг портловчи моддаси бўлган каллак ўрнатилади. Бу дрон камикадзе амалиётлар учун мўлжалланган.\nЎтган йили Harop дронларини ишлаб чиқарувчи Israel Aerospace Industries ширкати бундай дронларни исми ошкор қилинмаган мижоз учун синаётганини билдирган эди. Jane’s Defence Weekly журналида куни кеча чоп этилган мақолада ўша мижоз Озарбайжон эканлиги ошкор бўлгани таъкидланган.\nОзодликнинг Israel Aerospace Industries ширкатининг Шимолий Америкадаги офиси билан алоқага чиқишга қаратилган уринишлари ҳозирча натижа бергани йўқ.


ИРОДАЛИ ВА ЖАСОРАТЛИЛАР ҒАЛАБАСИ - UzTV New York, Inc.\n09/19/2016 | Filed under: SPORT,UZ TV NEWS | Posted by: admin\nБразилиянинг Рио-де-Жанейро шаҳри мезбонлик қилган Паралимпия ўйинларида спортчиларимизнинг қўлга киритган ғалабалари замирида интилиш, шижоат, матонат, мустаҳкам ирода каби эзгу фазилатлар мужассам.\nТўрт йилликнинг энг нуфузли мусобақасида 5 та спорт турида 32 нафар спортчи билан иштирок этган паралимпиячиларимиз якунда тарихий натижани қайд этишди. Улар 31 та медални қўлга киритишди. Шундан 8 таси олтин эканлиги ҳар биримизга фахру ифтихор бахш этади. Терма жамоамиз ҳисобида яна 6 та кумуш ҳамда 17 та бронза медаль бор.\nПаралимпия ўйинларини олтин медаль билан бошлаган ҳамюртларимиз мусобақаларнинг охирги кунида ҳам бу анъанани давом эттиришди. Сўнгги олтин медални енгил атлетиканинг найза улоқтириш турида иштирок этган Нозимахон Қаюмова терма жамоа ҳисобига ёзиб қўйди.\nТерма жамоамизга энг кўп олтин медални дзюдочиларимиз тақдим этишди — 3 та олтин, битта кумуш, 6 та бронза. Шерзод Намозов, Ўткир Ниғматов, Одил Тулендибоев каби дзюдочиларимиз ўз вазн тоифаларида барча рақибларини мағлубиятга учратиб, шоҳсупанинг энг юқори поғонасига кўтарилишди. Аёллар ўртасидаги мусобақада Ҳайитжон Алимовага кумуш медаль, Турсунпошша Нурметова, Севинч Салаева ва Гулруҳ Раҳимоваларга бронза медали насиб этди. Диск улоқтириш баҳсида Ҳусниддин Норбеков, найза улоқтиришда Александр Свечников ҳамда Нозимахон Қаюмова, сузиш баҳсларида Фирдавсбек Мусабеков олтин медаль соҳиби бўлишди.\nФотимахон Амилова аёллар ўртасидаги 100 метр масофага брасс усулида сузишда олтин медални қўлга киритди. У бу натижаси билан жаҳон рекордини янгилади. Олимпиада рекорди ҳам айнан Амиловага тегишли. Фотимахон Ўзбекистон Паралимпия терма жамоасига олтинчи олтин медални тақдим этди.\nАёллар ўртасидаги 50 метр масофага эркин усулда сузиш баҳсларида терма жамоамизнинг бир йўла икки нафар аъзоси шохсупага кўтарилди. Муслима Одилова кумуш, Шоҳсанам Тошпўлатова эса бронза медалини қўлга киритишди. Эътиборлиси, бу иккала спортчимизнинг Паралимпия ўйинларидаги иккинчи медаллари бўлди. Аёллар ўртасидаги енгил атлетика мусобақасининг ядро улоқтириш баҳсларида иштирок этган Дилафрузхон Ахматхонова (Фарғона вилояти) нинг натижаси медаль учун камлик қилди. Дилафруз улоқтирган ядро 7 метру 87 сантиметр масофага тушди. Бу Паралимпия ўйинларидаги олтинчи натижа бўлди.\nЎзбекистон терма жамоаси Осиё қитъасида умумжамоа ҳисобида биринчи ўринни эгаллаган Хитойдан сўнг иккинчи поғонани банд этди. Мустақил Давлатлар Ҳамдўстлиги мамлакатлари орасида эса Украинадан сўнг иккинчи ўрин эгалланди. Украина умумжамоа ҳисобида кучли учликдан жой олди.\nМусобақаларда спортчиларимиз 6 та жаҳон, 7 та Паралимпиада ўйинлари, 12 та Осиё рекордини ўрнатишди. Соҳа мутахассисларининг таъкидлашича, шу вақтга қадар бирорта давлат вакиллари, иштирокчилар сони ва қўлга киритилган медаллар натижаси бўйича бундай натижага эришмаган.\nРио-де-Жанейро шаҳрида бўлиб ўтган ХУ Паралимпия ўйинлари ғолиб ва совриндорлари Ўзбекистон Республикаси Президентининг Фармойиши билан пул мукофотлари билан тақдирланишди. Шунингдек, Паралимпия ўйинларида юқори натижаларга эришган спортчи ва мураббийлардан бир гуруҳи Ўзбекистон Республикаси Президентининг Фармонига кўра фахрий унвонлар, орден ва медаллар билан тақдирландилар.


Байрам кечаси — хизматда\nЯнги йил бутун дунёда оилавий байрам сифатида нишонланиши билан қадрлидир. Халқимизда ҳам шу куни қариндош-уруғлар, дўсту биродарлар ҳолидан хабар олиш анъана тусига кирган. Соат миллари 24.00га бонг урганида барчамиз оила даврасида Янги йилни қаршилашга одатланганмиз. Бироқ шундай касб эгалари борки, байрам куни ҳам дам олмай, эл-юрт хизматида бўлишади. Булар—Ватан сарҳадларини қўриқлаётган чегарачилар, "пўлат қуш" қучоғида самога кўтарилган учувчилар, йўловчиларни манзили томон етаклаган темирйўлчилар, ўз ҳаловатидан воз кечиб, беморлар дардига малҳам бўлаётган шифокорлардир. Айниқса, юртимиз тинчлигини сақлаб, байрамларни шоду хуррамлик билан нишонлашимизда осойишталигимиз посбонларининг ҳиссаси беқиёс. Вилоят ИИБ ҳузуридаги қўриқлаш бошқармаси ходимлари ҳақида ҳам шу фикрни айтиш мумкин.\n—Байрамларни ҳамкасбларимиз билан хизматда нишонлашга ўрганиб қолганмиз,—дейди бошқарманинг қўриқлаш хавфсизлик техника воситаларини жорий қилиш ва фойдаланишни ташкиллаштириш бўлими катта муҳандиси, майор Шамшод Турдибоев.—Осойишталикни муҳофаза қилиш, хал¬қимиз қувончли кунларни кўнгилдагидек ўтказиши учун хизмат қилиш кишига ҳам масъулият юклайди, ҳам завқ бағишлайди.\nБугун ушбу бошқарма таркибида шаҳар ва туман марказларида 5 та алоҳида милиция батальонлари, 7 та шаҳар-туман қўриқлаш бўлим-бўлинмалари фаолият кўрсатади. Соҳа саф бўлинмаларида хизмат қилаётган 2000га яқин шаҳодатланган шахсий таркиб ва 200 нафардан ортиқ эркин ёлланган ишчи-хизматчилар томонидан вилоятдаги 2,5 мингга яқин объектлар муҳофаза этилмоқда. Бошқарманинг саф бўлинмалари томонидан 13 та ўта муҳим ва тоифаланган иншоотлар хавфсизлиги таъминланмоқда.\nШунингдек, қўриқлаш хизмати соҳасида замонавий илғор технологиялар жорий этилган бўлиб, савдо дўконлари, авиакассалар, корхона ва ташкилотларнинг хазинахоналари ҳамда хонадонлар масофадан бошқариладиган сигнализация воситалари орқали қўриқланмоқда. 16 та марказлашган техник қўриқлаш пунктларида ушбу объектлардан қабул қилинган сигналлар таҳлил қилинади ва зудлик билан тегишли чоралар кўрилади. Ҳар қандай вазиятда ҳам ушбу объектларда содир бўладиган тажовузларни бартараф этиш, фуқароларнинг мулкига кўз олайтирган шахсларни қўлга олишда тезкор ҳаракатланувчи гуруҳлар учун барча имкониятлар мавжуд. Бугун мазкур тезкор гуруҳлар ходимлари томонидан 857 та савдо дўкони ва халқ хўжалиги объекти, 574 та фуқаро хонадони сигнализация воситалари орқали ишончли қўриқланаётир. Бундан таш¬қари, 277 та таълим муассасаси, 107 та кўп қаватли уй, 102 та масжид ҳамда 18 та бозорда видеокузатув мосламалари ўрнатилгани хавфсизликни таъминлашнинг яна бир муҳим воситаси бўлиб хизмат қилмоқда.


Жағи қийшиқ ит интернет юлдузига айланмоқда » Ўзбекистон янгиликлари – Zamin.uz\nЖағи қийшиқ ит интернет юлдузига айланмоқда\nАмерикалик кўнгиллилар томонидан суратлари ижтимоий тармоққа жойлаштирилган жағ қисми туғма қийшиқ туғилган Пикассо лақабли ит айни вақтда интернет юлдузига айланмоқда. Бу ҳақда “Aboutube”га асосланиб “Qalampir” сайти хабар қилди.\nАслида ит АҚШдаги эгасиз жониворлар уйида яшаётганди. Ташкилотда унинг укаси Пабло ҳам бор эди. Бироқ, Паблони олиб кетишгач, Пикассо эгаси топилмаган ягона итга айланганди. Жониворлар уйи ходимлари Пикассони дори бериб ўлдирмоқчи эдилар.\nОрадан бироз вақт ўтгач, Паблонинг эгалари уни жониворлар уйига қайтаришди ва ўрнига Пикассони олиб кетишди.\nШундан сўнг, итнинг суратлари доимий равишда ижтимоий тармоқларда чоп этиладиган бўлди. Интернет юлдузига айлангач, кўзлари маъюс ва меҳрибон бу итга эгалик қилишни истайдиган минглаб кишилар топилди.\nПикассо устида жарроҳлик амалиётини ўтказиш мақсадида йиғилган пулларга унинг жағи тўғриланди.\nЯнгиликлар » Дунё » Жағи қийшиқ ит интернет юлдузига айланмоқда


«Антон Шпак» 97 ёшида вафот этди\n09.03.2019 19:12 0 2069\nСССР халқ артисти Владимир Этуш бугун, 9 март куни 97 ёшида вафот этди. Бу ҳақда «РИА Новости» хабар берди.\nЭтуш 1922 йилда Москвада туғилган. 1940 йилда Шукин номли билим юртига ўқишга кирган, 1941 йилда иккинчи жаҳон урушида иштирок этиш учун фронтга отланган. 1943 йилда оғир жароҳатдан сўнг урушдан қайтган Этуш 1945 йилда Вахтангов номли театрга ишга қабул қилинган ва бу ерда 70 йилдан ортиқ меҳнат қилган.\nВладимир Этуш кинода 150 дан ортиқ фильмда иштирок этган. Леонид Гайдайнинг «Кавказ асираси», «12 стул» ва «Иван Васильевич касбини ўзгартиради» комедияларидаги роллари унга катта шуҳрат келтирган.\nТаниқли актёр 12 март куни сўнгги манзилга кузатилади.


«Ғазалкент — Тошкент» йўлида қоидага хилоф равишда қувиб ўтишга уринган Nexia пастликка қулади » Новости Узбекистана сегодня: nuz.uz\nНовости Узбекистана → ҲОДИСА → «Ғазалкент — Тошкент» йўлида қоидага хилоф равишда қувиб ўтишга уринган Nexia пастликка қулади\n02-08-2016 13:32 1 941 Рейтинг1 Чоп этиш\n«Ғазалкент — Тошкент» йўлида қоидага хилоф равишда қувиб ўтишга уринган Nexia пастликка қулади\nFacebook’даги «Водители Ташкента (Drivers.uz)» гуруҳида «Ғазалкент — Тошкент» йўлида юз берган йўл-транспорт ҳодисаси ҳақида хабарлар, фото ва видеолар пайдо бўлди. Фойдаланувчиларнинг ёзишича, ҳодиса 31 июль, якшанба куни маҳаллий вақт билан 16:00 атрофида юз берган.\nKатта тезликда ҳаракатланиб келган Nexia автомобили олдиндаги «Газел» юк машинасини қоидага хилоф равишда ўнг томондан қувиб ўтишга уринганини кўриш мумкин. Оқибатда, Nexia ҳайдовчиси бошқарувни йўқотиб, йўлнинг ўнг томонидан пастликка катта тезликда тушиб кетган.\nЙўл ҳаракати қоидалари 13.2. бандига кўра, Рельссиз транспорт воситаларини фақат чап томондан қувиб ўтишга рухсат берилади, айни вақтда, чапга бурилиш ишорасини бериб, бурилишга киришган транспорт воситасини қувиб ўтиш ўнг томондан амалга оширилади. Маъмурий жавобгарлик тўғрисидаги кодекснинг 128-моддаси 1-қисмига мувофиқ, ҳайдовчилар томонидан қувиб ўтиш қоидаларини бузиш энг кам иш ҳақининг ярми (2 август ҳолатига кўра — 65 120 сўм) миқдорида жаримага тортилади.\nХаммага маълумки Узбекистон Республикасида энг юкори тезлик 110 км соат ахоли яшаш худудидан ташкарида ва 70 км,соат ахоли яшаш худудида агар тегишли йул белгилари билан чегараланмаган булса. Мен шахсан Самарканд-Тошкент йуналишида жуда куп маротаба гувох булганман Масалан сиз узингиздан олдин 90 км тезликда кетаетган юк автомобилини узингизнинг 100 км соат тезликда кувиб утиш учун орка ойнага караб сизни хеч ким кувиб утмаетганлигига ишонч хосил килгач кувиб утиш учун бурилиш (поворотник) чирогини екиб кувиб утишни бошлайсиз айнан сиз кувиб утаетган юк машинаси билан енма-ен булган холатингизда оркадан жуда катта тезликда келаетган учар хайдовчи фараларини екиб товушли сигнал бериб йулдан кочишингизни талаб килади. Агар сиз тезликни оширсангиз кодани бузган хисобланасиз ва аксинча унга йул бериш учун секинлашиб юк машинасининг ортига утсангиз бу ерда хам коидани бузган хисобланасиз яъни бошка тр воситасининг харакатига тускинлик килган буласиз. Шунинг учун тезликни белгиланган меъерда саклаган холда кувиб утишни якунлайсиз. Унг томонга утиб олишингиз билан халиги учар яна сигнал бериб кул ишоралар билан сизга даг-дага килиб утиб кетади. Бу холатга кандай фикр билдирасиз


ОФК: ЖЧ саралаш иккинчи босқичи 15 июнгача тугайди\nБош саҳифаЯнгиликларОФК: ЖЧ саралаш иккинчи босқичи 15 июнгача тугайди\n12 Ноябр, 2020\nКеча ОФК штаб-квартирасида онлайн йиғилиш бўлиб ўтди. Йиғилишда энг аввало тўхтаб қолган ЖЧ-2022 саралаш ўйинларини қачон давом эттириш масаласи кўриб чиқилди. Маълумки, ҳозирги вазиятга кўра бу йил ҳисобидан расмий ўйинларни давом эттиришнинг имкони йўқ, шу боис ОФК 2020 йил ҳисобидан саралаш учрашувларини ўтказмаслик ҳақида қарор чиқарган.\nКечаги йиғилишда жаҳон чемпионати саралашининг навбатдаги турларини 2021 йил март ва июнь ойларида ўтказиш масаласи кўриб чиқилди ва бир овоздан маъқулланди. Шундай қилиб 7 ва 8-тур ўйинлари 2021 йилнинг март ойида ташкил этилади ҳамда 9 ва 10-турлар июнда бўлиб ўтади. Бу ўринда барча учрашувлар 15 июнга қадар тугаган бўлиши шарт. (ОФК аниқ саналар бўйича кейинроқ маълумот беради).\nСаралашнинг ҳал қилувчи учинчи босқичи эса кутилганидек келаси йил сентябрда старт олади ва 2022 йил март ойида охирги саралаш босқичи тугайди. Ўз гуруҳларида биринчи-иккинчи ўринни олган жамоалар тўғридан-тўғри жаҳон чемпионатига йўлланма олади. Учинчи ўринни эгаллаган жамоалар ўртасида плей-офф ўтказилади. Аввалги йиллардан фарқли ўлароқ, бу сафар плей-офф учрашуви битта ўйиндан иборат бўлади.\nСпорт оламидаги қайноқ xабарлар бу ерда.


Жиззах вилояти хокимининг 2019 йил 20апрелдаги “Ўзбекистон Республикаси Вазирлар Махкамасининг 2019 йил 14апрелдаги 278-ф-сонли фармойиши тўғрисида”ги 172-сонли қарори ҳақида » Фориш тумани ҳокимлиги расмий сайти\nФориш тумани ҳокимлиги » Янгиликлар » Жиззах вилояти хокимининг 2019 йил 20апрелдаги “Ўзбекистон Республикаси Вазирлар Махкамасининг 2019 йил 14апрелдаги 278-ф-сонли фармойиши тўғрисида”ги 172-сонли қарори ҳақида\nЎзбекистон Республикаси Вазирлар Маҳкамасининг 2019 йил 14 апрелдаги “Ўзбекистон Республикаси Президенти соврини учун тадбиркорлар, фермерлар ва ҳунармандлар ўртасида “Ташаббус-2019” кўрик-танловини юқори савияда ташкил этиш тўғрисида”ги 278-Ф сонли фармойиши ҳамда вилоят ҳокимининг 2019 йил 20 апрелдаги 172-сонли қарорининг ижросини таъминлаш мақсадида:\n14апрелдаги 278-Ф сонли фармойиши ва Жиззах вилояти ҳокимининг 2019 йил 20апрелдаги 172-сонли қарори маълумот ва ижро учун қабул қилинсин.\n“Ташаббус-2019” кўрик-танловига тайёргарлик кўриш ва уни ўтказиш бўйича ташкилий қўмита таркиби 1-иловага, ажратиладиган маблағлар миқдори ва манбалари 2-иловага, кўрик танловининг туман босқичини ўтказиш бўйича ҳакамлар ҳайъати таркиби3-иловага мувофиқ тасдиқлансин.\n“Ташаббус-2019” кўрик-танловининг туман босқичи жорий йилнинг 13 май куни туман марказидаги маданият биносида ўтказилиши белгилаб қўйилсин.\nТуман ҳокимининг биринчи ўринбосари Ҳ.Тўйчиев ва туман маданият бўлими бошлиғи М.Норқозоқовгамаданият бўлими биносини тадбирга тайёрлаш ва тадбир бўлиб ўтадиган кунда бинода тадбир билан боғлиқ масалаларни ўз вақтида ҳал этилишини таъминласин.\n“Ташаббус-2019” кўрик-танловининг туман босқичини ўтказиш ва вилоят босқичига тайёргарлик кўриш бўйича туман ташкилий қўмитаси (Ҳ.Тўйчиев)га;\n“Ташаббус-2019” кўрик-танловининг туман босқичига тадбиркорлар, фермерлар ва ҳунармандларни кенг жалб этган ҳолда юқори савияда ташкил қилинсин;\n“Ташаббус-2019” кўрик-танловининг туман босқичи ғолибларини вилоят босқичига иштирокини таъминлаш вазифалари топширилсин.\nТуман молия бўлими (А.Қозоқов)га 2019 йил 10 майга қадар “Ташаббус-2019” кўрик-танлови туман босқичини ўтказиш учун туман ҳокимлигига бюджетдан ташқари маблағлари ҳисобидан 20 000,0 (йигирма миллион) минг сўм маблағ ажратиш вазиафси топширилсин.\nТуман ҳокимининг ўринбосари Ж.Жиянова, Ўзбекистон Ёшлар Иттифоқи туман Кенгаши раиси Ш.Қодиров, туман маданият бўлими бошлиғи М.Норқозоқовларга;\nЁшларда тадбиркорлик фаолияти билан шуғулланиш, мулкдор бўлиш иштиёқни янада ошириш, тадбиркорлар эришган ютуқлар, уларнинг келгуси режалари ҳақида маълумотга эга бўлишига эришиш мақсадида касб-ҳунар коллежларида тахсил олаётган ёшларни кўрик-танлов кўргазмаларига ихтиёрий тарзда кенг жалб этиш;\nмаданият биносининг кўрик-танлов ўтадиган жойларини тайёрлаш, безаш ва концерт дастурини ташкил этиш вазифаси топширилсин.\nТуман ички ишлар бўлими (О.Эшбеков) кўрик-танлов иштирокчиларининг ўз маҳсулотлари билан туман марказига келиб-кетишида, шунингдек, кўргазма вақтида хавфсизлигини таъминлаш ва жамоат тартибини сақлаш бўйича тегишли чоралар кўрсин.\n8.Туман тиббиёт бирлашмаси (А.Жабборова) кўрик-танлов бўлиб ўтиш жойларида тез тиббий ёрдам хизмати навбатчилигини ташкил этсин.\n“Фориш тонги” газетаси (Р.Каримов)га кўрик-танловнинг туман ва вилоят босқичлари жараёнларини туман газетасида кенг ёритиб бориш тавсия этилсин.\nУшбу фармойишнинг бажарилишини назорат қилиш туман ҳокимининг биринчи ўринбосари Ҳ.Тўйчиев, туман ҳокимининг ўринбосари Ж.Жиянов зиммаларига юклатилсин.\n2019 йил «___» апрелдаги\n№ __ сонли қарорига\n“Ташаббус-2019” кўрик-танловининг туман босқичини ўтказиш\nТуман ҳокимининг биринчи ўринбосари, ташкилий қўмита раиси\nТуман ҳокимининг ўринбосари, ташкилий қўмита раиси\nТуман иқтисодиёт ва саноат бўлими бошлиғи, ташкилий қўмита раиси ўринбосари\nТуман фермер, деҳқон хўжаликлари ва томорқа ер эгалари кенгаши раиси в/б\nТуман ҳунармандлар уюшмаси\nТуман ҳокимининг ўринбосари, хотин қизлар қўмитаси раиси\nТуман инвестиция бўлими мутахассиси\nБандликка кўмаклашиш туман маркази бошлиғи\nТуман ички ишлар бўлими бошлиғи ўринбосарлари\nАСМ касаба уюшмаси раиси\n“Фориш тонги” газетаси бош муҳаррири\n“Нуроний” жамғармаси туман бўлими раиси\n“Маҳалла” ҳайрия жамоат фонди раиси\nАТ “Халқ банки” туман филиали бошқарувчиси\n“Ташаббус-20198” кўрик-танлови туман босқичини ўтказиш\nучун ажратиладиган маблағлар\nКўрик-танловнинг туман босқичини ўтказиш ва ғолибларни тақдирлаш билан боғлиқ ҳаражатларни қоплаш учун ажратиладиган маблағлар\nТуман ҳокимлигининг бюджетдан ташқари маблағлари ҳисобидан\nбўйича ҳакамлар хаъйати\nТуман ҳокимининг ўринбосари, хотин қизлар қўмитаси раиси, ҳакамлар ҳаъйати раиси


Коронавирус пандемияси даврида Ўзбекистоннинг бюджети қандай ўзгарди? — Review.uz\nМолия вазирлиги 2020 йил I чорак якунлари бўйича Давлат бюджети ижроси тўғрисида ахборот таҳлилий шарҳни тақдим этди.\n2020 йил I чорак якунларига кўра Давлат бюджети даромадлари 28,5 трлн сўмни, харажатлари эса 27,7 трлн сўмни ташкил этиб, давлат бюджети профицити 0,8 трлн сўмни ёки ялпи ички маҳсулотга нисбатан 0,5 фоизни ташкил этди.\nИжтимоий соҳа харажатлари\nБундан ташқари жорий йилнинг I чорагида, соғлиқни сақлаш соҳасига ташкил этилган “Инқирозга қарши курашиш” жамғармаси маблағлари ҳисобидан 343,6 млрд сўм маблағ ажратилганини ҳам алоҳида таъкидлаш ўринли, дейилади шарҳда.\nҚорақалпоғистон республикаси, вилоятлар ва Тошкент шаҳар маҳаллий бюджетларига санитария-эпидемиология осойишталик марказларига карантинда сақланаётган фуқароларни сақлаш, жамоат жойларини дезинфекция қилиш ва эпидемик ҳолати билан курашиш бўйича бошқа тадбирларга 82,7 млрд сўм;\nСанитария — эпидемиология осойишталик агентлигига шахсий ҳимоя, дезинфекция, изоляция воситалари, тест (ПЦР) диагностикумлари, тиббий техника воситаларини харид қилиш учун 123,5 млрд сўм;\nИжтимоий нафақалар, моддий ёрдам, компенсация тўловлари ва аҳоли бандлик даражасини оширишга Давлат бюджетидан ҳисобот даврида 1,668 трлн сўмни ёки ўтган йилнинг мос даврида ажратилган маблағга нисбатан 293,6 млрд сўм кўпроқ маблағ ажратилди, ўсиш 21,4 фоизни ташкил этди.\nДавлат бюджети ижросининг иқтисодий тасниф бўйича ижросини таҳлили иш ҳақи ва унга тенглаштирилган тўловларнинг жами харажатларнинг улуши ўтган йилнинг 1 чорагидаги 35,2 фоиздан ҳисобот даврида 39 фоизга етганлигини кўрсатмоқда. Жорий йилнинг I чораги давомида бюджет ташкилотларининг қарийб 10,8 трлн сўмлик иш ҳақи ва унга тенглаштирилган тўловлари ҳамда 2,3 трлн сўмдан ортиқ иш ҳақига нисбатан ажратмалари ўз муддатларида тўлиқ молиялаштирилиши таъминланди.\nер участкаларига бўлган ҳуқуқларни сотишдан тушган пул маблағлари 6,8 млрд сўмни ташкил этиб, мазкур даромадлар маҳаллий ҳокимият органларининг мустақил тасарруф этадиган қўшимча маблағлари сифатида шаклланди.\nШаклланган қўшимча манбалари ҳисобидан Қорақалпоғистон Вазирлар Кенгаши, вилоятлар ва Тошкент шаҳар ҳамда туман (шаҳар) ҳокимликларининг тегишли қарор (фармойиш) лари билан турли тадбирларни молиялаштириш учун 1,368 трлн сўмлик маблағлар йўналтирилди.\n“Обод қишлоқ” ва “Обод маҳалла” дастурларининг 2019 йил ижросидаги қарздорликлари учун — 193,0 млрд сўм;\nБюджет ташкилотларининг хўжалик харажатлари ва моддий базасини мустаҳкамлаш учун -114,5 млрд сўм йўналтирилди.\n28 май куни Ўзбекистонда коронавирус юқтирганларнинг 21 нафари аҳоли орасидан аниқланди\nЎзбекистонга Жанубий Кореядан ёрдам келди\nЎзбекистонда етиштирилган 20 тонна гилос Кореяга етказилди\nИнфографика: Ўзбекистоннинг 2020 йил январь-апрель ойларида МДҲ давлатлари билан савдо алоқаси\n14.05.2020 17:55 5.3K\n13.05.2020 17:06 3.9K\n18.05.2020 11:13 3.9K\nШавкат Мирзиёев: Болаларимизни ватанпарвар, жамиятга керакли инсон қилиб тарбияламасак, келажакка хиёнат қилган бўламиз (фото)\nШавкат Мирзиёев 14 йилдан бери ижарада яшаб юриб, энди ўз уйига эга бўлган оила меҳмони бўлди (фото)


ГАРОВГА ОЛИШЛАР ПУТИН ОБРЎСИГА ҚАНДАЙ ТАЪСИР ҚИЛАДИ?\nСамандар Сўнгги 10 кун ичида Россия ва россияликлар террор ҳужумининг нишонига айланди. Дастлаб мамлакат ҳаво йўлларига тегишли икки самолëтнинг ҳалокатга учраши¸ сўнгра Москвада ҳудкуш аëлнинг ўзини портлатиб юбориши ва ниҳоят Шимолий Осетиядаги Беслан қишлоғида юз бераëтган воқеалар дунë жамоатчилигини хавотирга солмоқда. Беслан қишлоғидаги мактаблардан бирини ҳужум билан қўлга олганларнинг талаби ҳанузгача номаълум. Россия Президенти Владимир Путин террорга қарши курашажигини бир неча бор таъкидлаган эди. Хўш¸президент сўзининг устидан чиқаяптими? Мамлакатда юз бераëтган ҳодисалар Владимир Путин обрўсига қандай таъсир қилади?\nРоссияда юз бераëтган сўнгги террор ҳаракатлари мамлакатда хавфсизлик ва иқтисодий барқарорликни ўрнатишга ваъда қилган Россия президенти Владимир Путин обрўсига путур етказаëтган кўринади.\nМосквадаги Халқаро алоқалар институтининг эксперти Кирил Коктиш россияликларнинг аксарияти нима учун ҳукумат террорга қарши курашда ожиз¸ деган саволни бера бошлагани кузатилаëтганини айтади:\n“Менимча¸ бу Владимир Путинга дуч келаëтган жиддий синов ва бу шу вақтгача одамларни ўйлантирмаган саволлар- яъни ҳукумат террорга қарши курашишга қодирми? Умуман, бу унинг қўлидан келадими? деган саволларнинг юзага чиқишига туртки бўлмоқда”.\nШунингдек¸ Коктиш россияликлар ўз президентидан мамлакатдаги иқтисодий ҳамда хавфсизлик масалалари ëмонлашиб бораëтгани сабабларини тушунтириб беришини хохлаëтганини айтади. Таҳлилчига кўра¸ агар террор оқими мамлакат бўйлаб ҳукм суришда давом этса¸ у ҳолда Владимир Путин учун ўта жиддий синов бошланади.\nМосквадаги “Карнеги” маркази ходимларидан бири¸ таҳлилчи Алексей Малашенко мамлакатдаги хавфсизлик билан боғлиқ масалаларда Владимир Путин шу вақтгача одамларнинг ғазабига учрамагани¸ аммо террор ҳужумлари фаоллашаверса¸ бундан қочиб қутула олмаслигини гапиради:\n“Агар¸ мамлакатда террор ҳаракатлари давомли тус оладиган бўлса¸ агар йирик шаҳарлар террорчилар нишонига айланишда давом этса ¸ бу эса¸ албатта эҳтимолдан ҳоли эмас¸ унда жаноб Путин жавоб бериши керак бўлган бир қатор саволлар йиғилади”.\nАммо айрим кузатувчилар мамлакатда юз бераëтган ҳодисалар Владимир Путиннинг обрўсига сезиларли таъсир қилмаслигини айтади.\nРоссиядаги иқтисодий таҳлилчилардан бири Николас Редманнинг айтишича¸ мамлакат оммавий ахборот воситаларининг катта қисми ҳукумат назорати остида бўлганлиги сабабли одамларга Чеченистондаги уруш ва у ерда содир этилаëтган террор ҳаракатлари ҳақида аниқ маълумот берилмайди. Айни шу сабабли¸ Владимир Путин террор ҳаракатларининг олдини олишга қанчалик масъулиятли эканлигини аниқлаш учун одамлар етарли маълумотга эга бўла олмайди:\n“Сўнгги воқеалар унинг обрўсига путур етказиши аниқ. Аммо мамлакат матбуотидаги цензура олдида бу ҳеч нарса эмас. Бир сўз билан айтганда¸ одамларга шундай маълумотлар бериладики¸ уларда расмийларнинг террор ҳужумларини олдини олиш учун максимал ҳаракат қилаëтганлиги ҳақида тасаввур пайдо бўлади”¸- дейди Николас Редман.\nКузатувчиларга кўра¸ Владимир Путин юз бераëтган ҳодисалар унинг обрўсига путур етказишини сезган кўринади шекилли¸ ўтган ҳафтада юз берган авиаҳалокатдан сўнг Туркияга режалаган сафарини бекор қилиб¸ Бесландаги вазиятни ўз назоратига олди.\nАфтидан Бесландаги вазият Кремлни чечен сепаратчилари раҳбари Аслан Масхадов билан музокаралар бошлашга ундаëтган кўринади.\nАммо Малашенко бундай тахминлар нотўғри¸ деб ҳисоблайди.\nАйрим кузатувчилар¸ Россияда юз берган сўнгги ҳодисалар 29 август куни Чеченистонда ўтказилган президентлик сайлови натижалари билан боғлиқ¸ деган фикрда.


Қийноққа солинган тадбиркор озодликка чиқди « Ўзбекистон Халқ Ҳаракати\n20 September 2018 - 23:14\nБи-Би-Си радиосининг хабар беришича, ИИВ оперлари томонидан наркотик ташлаб қўйилганини даъво қилган тадбиркор Жаҳонгир Умаров озодликка чиқган. 5 йилга қамалган тадбиркор суд қарори билан 3,5 йил аҳлоқ тузатиш ишларига ҳукм қилинди.\n5 йил манзил колониясига ҳукм қилинган тадбиркорнинг 14 мартдаги суд қарори билан белгиланган жаримани тўлаганлиги 400 кун қамоқ муддатига тенглаштирилган. Ундан ташқари 5 ой тергов ва суд жараёнида қамоқда ўтирганлари ҳам ҳисобланиб Умаров 3,5 йил аҳлоқ тузатиш ишларига жалб қилиш ҳақида ҳукм чиққан.\n12 сентябр куни озодликка чиққан тадбиркор иш ҳақининг 15 фоизини давлатга ўтказиб боради.\n“Ҳали кураш тугагани йўқ. Тўлиқ оқлангунимча курашишда давом этаман”, деди Би-би-си билан суҳбатда Жаҳонгир Умаров.\nТадбиркор ўзига нисбатан чиқарилган ҳукмдан касацион тартибда шикоят қилиши мумкинлигини билдирди.\n“Интеграл-инвест” ширкати раҳбари Жаҳонгир Умаров бизнеси жойида эканлигини ва уни ҳозир ўзи юритаётганини айтди.\n25 август куни тадбиркорнинг қийноқ ҳақидаги даъволари ва гувоҳларнинг тадбиркор фойдасига берган кўрсатмалари инобатга олинмаган.\nТошкентнинг жиноят ишлари бўйича Олмазор туман суди “Интеграл-инвест” ширкати раҳбари Жаҳонгир Умаровни гиёҳвандлик воситаларини сақлаш ва сотишда айбдор, деб топиб, 5 йилга озодликдан маҳрум этган эди.\nМаҳкамани кузатган ҳуқуқ фаоллари ва журналистларга кўра, Умаровга гиёҳванд модда тезкор ходим томонидан ташлаб қўйилгани ўз исботини топган.\nТадбиркор Тошкент ИИББ тергов ҳисбсхонасида қийноққа солингани айтилган.\nҲуқуқ фаоллари суд жараёнида Жаҳонгир Умаровнинг айбсизлиги ва жиноят иши “буюртма” экани гувоҳларнинг кўрсатмалари билан тасдиғини топганини айтишмоқда.\n51 ёшли Жаҳонгир Умаров 2018 йилнинг 22 январ куни Тошкент шаҳар ИИББ жиноят қидирув бошқармаси уюшган жиноятчиликка қарши курашиш бўлими ўта муҳим ишлар бўйича катта тезкор ходими Фатҳиддин Нуритдинов бошчилигида қўлга олинган.\nУмаров бошқарган ширкат 1,5 минг кишини иш билан таъминлаган.\nНаркотик ташлаш саҳнаси\n14 март куни бўлиб ўтган биринчи маҳкамада тадбиркор 35 миллион сўм жариманга тортилган ва озодликка чиқарилган.\nБироқ Бош прокуратура ушбу ҳукмдан норози бўлиб, протест киритган ва иш қайта терговга юбрилган.\nЖаҳонгир Умаров опиум моддасини истеъмол қилмагани, балки ушбу модда Тошкент ИИББ катта техкор ходими Фатҳиддин Нуритдинов томонидан ташлаб қўйилганини билдирган.\n“Ҳамма ерда ётган бўлган. Момент, секундда уриб ташлаганман. Даже улар (шериклари) кўрмаган, шунақанги тез бўлганки, ҳеч ким кўрмаган”, деб эътироф этади Фатҳиддин Нурутдиновга тегишли экани айтилган овоз эгаси.\nЖаҳонгир Умаровнинг судда гувоҳлик беришича, уни биринчи марта МХХ раисининг собиқ биринчи ўринбосари Шуҳрат Ғуломовга алоқаси бўлган Абдушукур Абдуллаев исмли шахснинг буюртмаси билан ҳибсга олишган.\nУнинг сўзларига кўра, тадбиркорнинг бизнесига уюштирилган рейдан сўнг бизнеснинг ярми Абдулаевга ўтган.\nАммо 2017 йилда қудратли генералнинг умрбод қамоқ жазосига маҳкум этилиши ортидан Умаров бизнесининг бир қисмини қайтариб олишга муваффақ бўлган.\nШундан сўнг Абдуллаев Тошкент ИИББ тезкор ходими ёрдамида тадбиркорга гиёҳванд модда ташлаб қўйиш амалиётини уюштиргани айтилади.\nСудда гувоҳлиек берган Нозим Ғофуржонов тадбиркор Жаҳонгир Умаровни “чиқариб” олиш учун милиция томонидан 150 минг долларга наркотик ташловчи ролини ўйнаш таклиф қилинганини айтиб берган.\n13 август куни собиқ катта тезкор ходим Фатхиддин Нуритдинов билан судда юзлаштирилган Жаҳонгир Умаров опер уни столга ётқизиб қўйиб оёқларига занжир билан урганини айтган.\nУмаров катта тезкор ходим бу занжирни кейин унга олиб келиб берганини ва ундаги бармоқ изларини солиштириб аниқлаш мумкинлигини билдирган.\nСудда иштирок этган Фатхиддин Нуритдинов ўзига нисбатан айтилган барча айблов оҳангидаги эътирозларни рад этган.\nУ Нозим Ғофуржонов иштирокида видео олганини тан олган. Бироқ бу видеони жарима тўлаб қамоқдан чиқган Жаҳонгир Умаровнинг “қудалари олдида ўзини оқлаб олиш учун шундай саҳна уюштириб бериш”, илтимосидан сўнг олганини айтган.\nЖаҳонгир Умаровнинг судда маълум қилишича, уни Тошкент милиция идорасида аёвсиз калтаклашган, натижада бир қовурғаси синиб кетган.\nСуд-тиббий экспертиза Умаровнинг бир қовурғаси синганини тасдиқлаган.\nИИББ собиқ тезкор ходими тадбиркорни қийнаганини ҳам рад этган.\nАдвокатлар қийноқ идаолари юзасидан текширув ўтказишни талаб қилишган.\nТошкент ИИББ хизмат текшируви ўтказган ва тезкор ходимни ишдан бўшатган.\nЯна бир неча ходимга интизомий чора кўрилган.\nАммо расман ходимларга қийноқлар учун эмас, балки “терговда хатога йўл қўйгани учун” чора кўрилгани билдирилган.\nТадбиркорни ҳибсга олишга буюртма бергани иддао қилинган Абдуллаевнинг ҳозирда Шуҳрат Ғуломов иши бўйича қамоққа олингани айтилади.


А Серия. "Интер" Флоренциядан очко билан қайтадими ва бошқа ўйинлар превьюси / CHAMPIONAT.asia\n12:08МЮ Теллес учун 12 млн фунт атрофида таклиф қилди, "Порту" эса 18 млн сўрамоқда, ўйинчи бу талаб жуда баланд деб ҳисобламоқда 0 12:05Спортчилар ижтимоий тармоқларда 0 11:50"Интер" Кабакка қизиқмоқда 0 11:39ОЧЛ. Отабек Шукуров жамоаси сўнгги турда йирик ҳисобда мағлубиятга учраб гуруҳда қолиб кетган ўйиндан ГАЛЕРЕЯ 1 11:32Olamsport: Майк Тайсон Жошуа билан жанг ўтказмоқчи, UFC 253 турнирининг тўлиқ карди ва бошқа хабарлар 0 11:31Красницкий номидаги тўпурарлар клубининг янги аъзоси Темурхўжа Абдухолиқов 29 ёшда 4 11:22Балотелли "Женоа" билан "1+1" кўринишида шартнома тузишга яқин 0 11:00"Челси" Кепа Аррисабалагани ижарага бериб юборишга рози 3 10:37Карикатура: Бартомеу ва "Барса" афсоналари 1 10:14Хедира келаси ҳафта "Юве" билан шартномасини бекор қилади. Клуб Дуглас Костани сотиши мумкин 0 09:58“Севилья” УЕФА Суперкубогида антирекорд қайд этди 4 09:54Ракитич: “Натижа одамни хафа қилади” 10 09:46УЕФА Суперкубогида бундай ҳодиса илк бор рўй берди 2 09:27Про лига. Бугун "Нефтчи" Самарқандда, "Турон" Урганчда меҳмон бўлади 22 09:17Мюллер: “Кутилганидек “Севилья” қийин рақиб бўлиб чиқди” 3\nА Серия. "Интер" Флоренциядан очко билан қайтадими ва бошқа ўйинлар превьюси\n24 фев 2019 12:40\nТеглар : Фиорентина Италия чемпионатиСассуло Ювентус Интер Женоа НаполиБолоньяКьевоИталия А сериясиКальяриСампдорияПармаСПАЛ\nИталия Чемпионати 25-тур учрашувларига оид маълумотларни эътиборингизга тақдим этамиз.\n“Болонья” — “Ювентус”\n"Болонья" ўтган тур "Рома"га қарши баҳсда 1:2 ҳисобда мағлуб бўлганидан хабардорсиз. Лекин дуранг ўйнаши мумкин эди. Синиша Михайлович клубга келганидан кейин жамоанинг ўйин услуби яхши томонга ўзгарди, у ҳар ўйинда гол уришга муваффақ бўлмоқда. Сербиялик - бош мураббий бўлганидан сўнг, "Болонья" 4 очко йиғди. Аввалгига нисбатан, "россоблу" ҳужумда анча ишончли ўйин кўрсатмоқда. У деярли барча рақибларига хавфли вазиятлар яратиб бера олмоқда.\n"Ювентус" ўйинчиларининг кайфияти яхши эмас. Сабаби Макс Аллегри шогирдлари Чемпионлар Лигаси доирасидаги муҳим ўйинда ғалаба қозонолмади — Мадриднинг "Атлетико"сига 0:2 ҳисобда мағлуб бўлди. Тўғри, "кекса сеньора"нинг ички чемпионатида ҳеч қандай муаммо йўқ. Қолган жамоалар Скудетто учун давогарлик учун яна камида 13 очко тўплашлари керак. Туринликлар "Фрозиноне"ни (3:0) мағлуб этиб, А Сериянинг энг самарали жамоаси мақомини яна қайтариб олдилар. "Ювентус" сафардаги ўйинларда мағлуб бўлмади: 10 ғалаба ва 1 дуранг.\nБолоньяликлар қандай аҳволда бўлишмасин, меҳмонлар рақиб жамоа стадионига Италиянинг энг яхши клуби сифатида ташриф буюрадилар. "Ювентус" бу мавсум "россоблу" устидан икки маротаба ғалаба қозонди: Италия Кубоги ва биринчи давра учрашувида.\n“Кьево” — “Женоа”\nВерона клуби бу мавсум элитадан чиқиб кетиши мумкин. "Кьево" сўнгги ўйинда кичик ҳисоб билан "Удинезе"га енгилган бўлса-да, "Рома"га йирик ҳисоб (0:3) билан мағлуб бўлганидан хабарингиз бор. Жамоа ҳозир 9 очкога эга, уни қутқариб қолиши мумкин бўлган 17-ўрин учун яна 12 очко тўплаши зарур. Буни иложи бормикан?!\n"Женоа" ўтган тур "Лацио"ни мағлуб этди (2:1). Улар яхши ўйин кўрсатиб, охирги дақиқаларда ҳал қилувчи голни дарвоза томон йўлладилар. Лекин ушбу мавсумда "грифонлар"га барқарорлик етишмаяпти: ҳар сафар турлича ўйнамоқдалар. Кшиштоф Пёнтек кетганидан сўнг, жамоага Антонио Санабрия келди. Ёш ҳужумчи охирги 4 учрашувда 3та гол уришга муваффақ бўлди. Агар иккинчи давра учрашувлари бошидан "Кьево" ҳеч бўлмаса битта гол ура олганида, баъзи муаммолар ўз якунига етган бўлармиди?! "Грифонлар"да ҳам муаммо йўқ эмас: улар сафардаги баҳсларда бироз омадсиз ўйин олиб борадилар (сўнгги 11 ўйинда — 2та ғалаба ва 1та дуранг).\n“Парма” — “Наполи”\n"Парма" ўтган тур “Сардиния”да жуда таъсирли ўйин кўрсатди, лекин "Кальяри"нинг қўли баланд келди. Паволетти рақиб дарвозасини икки маротаба ишғол қилди. "Крестоносцлар" 4 учрашувдан бери ғолиб бўла олмади. Уларнинг самарали ўйини деб фақатгина Туринда "Ювентус"га қарши баҳсни (3:3) айтиш мумкин. Улар охирги маротаба ғалаба қозонганларига ҳам бир ойдан ошди.\n"Наполи" эса Европа Лигаси доирасидаги "Цюрих"га қарши ўйинда (2:0) ишончли тарзда ғалаба қозонди ва кейинги босқичга йўл олди. Жамоа у ерда "РБ Зальцбург" билан беллашади. "Наполи"нинг ҳам ўзига яраша ҳужумда жиддий муаммолари бор. Бу охирги “Торино” билан ўйинда яққол намоён бўлди: бир неча бор имкониятдан фойдалана олмади. “Наполи” ички чемпионатнинг сўнгги 5 учрашувида 3 марта 0:0 дуранг ўйнади. Неаполликлар сафарда сўнгги уч ўйинда ғолиб бўла олмаганлар.\n"Наполи" охирги 5 ўйиннинг 3тасида умуман гол уролмади. Бу ҳақиқатдан ҳам ғалати. Агар "Парма" ҳақида гапирадиган бўлсак, улар меҳмонда яхшироқ ўйнайдилар. "Пармезанлар" уйдаги кетма-кет 5 ўйинда ғалаба қозона олмади: сўнгги 3 учрашув мағлубият билан якунланди.\n“Фиорентина” — “Интер”\nФлоренция жамоаси ўтган тур СПАЛ устидан йирик ҳисобда ғалаба қозонди (4:1). Флоренцияликлар дарвозаси томон йўлланган ва ҳисобга олинмаган голдан сўнг, "Фиорентина" уйғонди ҳамда ҳужумга ўтди. "Фиалкалар" Европа Кубогига яқинлашиб келмоқдалар. Жамоа ўтган тур 8-поғонага чиқиб олганди.\nМиланнинг "Интер" клуби Европа Лигаси доирасида Австриянинг "Рапид" жамоасини мағлуб этди (4:0). Миланликлар турнирнинг кейинги босқичига чиқиб, Франкфуртнинг "Айнтрахт"ига қарши тўп тепади. Ички чемпионатдаги ишлар кўнгилдагидек кетмоқда. Бироқ “Интер” сўнгги учрашувда "Сампдория" устидан қийинчилик билан ғалаба қозонди (2:1). Агар жамоанинг собиқ сардори Мауро Икарди кетма-кет учинчи марта майдонга тушмаслигини ҳисобга олмасак, асосий таркиб билан боғлиқ бошқа муаммо йўқ. У қачон майдонга тушиши ҳали аниқ эмас.\nҲар икки жамоа ҳам Еврокубокда иштирок этиш учун давогарлик қилмоқда. Ҳеч бири очкони бериб қўйиш ниятида эмас. Рақиблар охирги дақиқагача ғалаба учун “жон бериб” курашиши аниқ. "Интер" сўнгги 5 ўйинда 1 марта ғалаба қозонди, “фиалкалар” ҳисобида эса 3 ғалаба ва 1та дуранг бор.\nШунингдек, бугун “Сампдория” — “Кальяри” ва “Сассуоло” — СПАЛ учрашувларини томоша қилишингиз мумкин.\n"Интер" Кабакка қизиқмоқда 0\nБалотелли "Женоа" билан "1+1" кўринишида шартнома тузишга яқин 0\nЛукаку: "Европа лигаси финалидаги мағлубиятдан кейин 4 кун ҳеч ким билан гаплашмадим" 1\n"Интер" учинчи либосларини тақдим қилди 0\n"Интер" Эриксен учун 27 млн евро олмоқчи 5


"Табобат олами - касалликлар ва уларни даволаш йўллари" китоби, Абдукарим Усмонхужаев\nРеспубликамизда юртимиз равнақи ва келажаги йўлида изчиллик билан олиб борилаётган турли соҳалардаги ислоҳотлар, янгиланишлар жараёни, соғлиқни сақлаш тизимини ҳам четлаб ўтмади. Бу соҳага давлатимиз раҳбарияти томонидан бўлаётган катта эътибор, саломатликни сақлаш тизимида янги дастурларнинг ишлаб чиқилиши ва уларни ҳаётга тадбиқ этилишини таъминламоқда. Шу жараёнда, соғлиқни сақлаш тизимида ташкил этилган тиббиётнинг турли соҳалари республика илмий-амалий марказлари, республика шошилинч тиббий ёрдам кўрсатиш илмий маркази ва унинг вилоятлар, туманлардаги филиаллари, энг муҳими аҳолига бирламчи тиббий ёрдам кўрсатишдек юксак вазифа юклатилган қишлоқ врачлик пунктлари (ҚВП), тез ёрдам шахобчалари ва оилавий поликлиникалар ўз фаолиятларини тинимсиз равишда такомиллаштириб бормоқда. Бу ўринда, аҳоли орасида соғлом турмуш тарзи омилларини тарғиб этиш, уларнинг саломатлигини авайлаб-асраш йўлида ўзларининг ҳам четда турмаслигига эришиш ва тиббиёт соҳасидаги билимларини янада ошириш катта аҳамият касб этади. Ушбу китоб, турмушимизда кўп учрайдиган касалликларга бағишланган бўлиб, уларнинг келиб чиқиши, намоён бўлишидаги белгилар, тарқалиши ёки юқиши сабаблари, касаллик юзага келганда қайси шифокорга мурожаат этиш ва уни аниқлашда қандай текширувлар бажарилиши кераклиги хақида маълумотлар беради. Қўлланма тушунарли, оммабоп ва фойдали бўлиши учун, бўлимлар тузилиши соддалаштирилган, ундаги кўпёқлама ахборотлар, турли нашрларда учрайдиган, халқона табобатда қўлланиладиган маълумотлар билан биргаликда тўпланиб, бир тизимга солинди. Ушбу китоб кенг китобхон оммасига мўлжалланган.\nЮРАК ВА ҚОН ТОМИР КА САЛЛИКЛАРИ\nЛимфостаз (фил оёғи, филоёқлашув)\nСтоматит (оғиз шиллиқ пардасининг яллиғланиши, еликиш)\nПародонтоз (тиш тушиши)\nМеъда (жиғилдон) қайнаши\nМетеоризм (қорин дамланиши ва қаппайиши)\nИчакларнинг тутилиб қолиши\nЎт тоши касаллиги\nЖигар циррози (қотиши)\nПеритонит (қорин пардасининг яллиғланиши)\nМОДДАЛАР АЛМАШИНУВИ ВА ЭНДОКРИН АЪЗОЛАР КАСАЛЛИКЛАРИ\nТАЯЧ-ҲАРАКАТ АППАРАТИ КАСАЛЛИКЛАРИ\nАртритлар ва артрозлар\nБУЙРАК ВА СИЙДИК ЧИҚАРУВЧИ ЙЎЛЛАР КАСАЛЛИКЛАРИ\nБуйрак тоши касаллиги\nҚУЛОҚ, ТОМОҚ ВА БУРУН АЪЗОЛАРИ КАСАЛЛИКЛАРИ\nБронхиал астма (зиқнафас)\nОтит (қулоқ яллиғланиши)\nЭшитиш қобилиятининг пасайиши\nУзоқни яхши кўрмаслик\nЯқинни яхши кўрмаслик касаллиги\nКўриш қобилиятининг пасайиши\n«Ой кўришолди» синдроми\nЮҚУМЛИ КА САЛЛИКЛАР\nДизентерия (ич кетиши)\nСибирь яраси — куйдирги\nСкарлатина (қизилча касаллиги)\nПсориаз (пўстлоқли темиртки)\nСарамас яллиғланиши (рожистое восполение)\nҲуснбузарлар (бужамалар) — угри\nЧилли яра (экзема)\nПростата безининг аденомаси\nЖинсий заифлик (импотенция) .\nФимоз (жинсий олат бошининг яллиғланиши)\nБОШҚА КАСАЛЛИКЛАР ВА ОҒРИҚЛИ ҲОЛАТЛАР\nСАЛЛОМАТЛИК ДАРАЖАСИНИНГ АСОСИЙ КЎРСАТКИЧЛАРИ ВА УЛАРНИ ЯХШИЛАШ\nТинч ҳолатда юрак уришининг тезлиги\nБўй - оғирлик индекси\nЖисмоний машғулотлар билан шуғулланиш стажи\nЧаққонлик, тезлик-кучлилик ва бошқа сифатлар\nОрганизм иммун тизими ишининг самарадорлиги\nСурункали касаллик борлиги\nБиологик ёшни баҳолаш\nҚон таркибига қараб ташхис қўйиш\nСийдик таҳлилига қараб ташхис қўйиш\nОёқдаги қадоқларга қараб ташхис қўйиш\nТирноқларга қараб ташхис қўйиш\nБошқа белгиларга қараб ташхис қўйиш\nЭкологияни булғатувчиларга қарши кураш\nТурмуш шароитида нурланиш\nМайда тўлқинли печка, индукцион плита ва биопарли духовка\nТурмушимиздаги техника воситалари\nБолалар ва компьютер\nТана бўйи ва вазнига мувофиқ тана вазни индекслари\nЛаборатория ва асбобий нормативлар\nОзиқ-овқат маҳсулотлари ва таомларнинг гликемик индекслари (ГИ)\nГепатит — жигарнинг ўткир ва сурункали шамоллаш касаллиги. Ўткир гепатитни вируслар, ичак касалликларининг бошқа қўзғатувчилари, заҳарли моддалар, оқ қурбақасалла ёки бужур замбуруғлар келтириб чиқариши мумкин. Баъзан радиацион заҳарланиш, алкоголь истеъмол қилиш ва бошқа сабаблар оқибатида ривожланади. Чунки жигарнинг ўткир ва сурункали касалланишининг сабаби вирусдир. Ўткир вирусли гепатитни турли вируслар келтириб чиқаради. Вирусли гепатитнинг А, В, С, Д, Е ва О лари мавжуд.\n• А ва Е гепатит билан (эпидемик гепатит) вирус билан зарарланган сув ёки озиқ-овқат маҳсулотларини истеъмол қилганда ва касал одам билан муносабатда бўлгандан кейин шахсий гигиена қоидасига риоя қилинмаганда касалланади. Тўғри, ўз вақтида бошланган муолажада касаллик деярли беиз йўқолиб кетади, айни вақтда В ва айниқса С вирусдан келиб чиққан гепатитлар кўпинча сурункалига ўтиб қолиб, жигар цир-розига олиб келади.\n• В,С,Д ва О (зардобли) гепатит билан касалланган қоннинг озгина миқдори соғлом одам қонига тушиб қолганда — жароҳатланган тери шиллиқ пардалар орқали заҳарланадилар (тиббий уколлар, жинсий алоқа ва ҳоказо).\n• Энг кўп учрайдиганлари А, В ва С гепатитларидир. Сурункали гепатитлар — яллиғланиш дистрофик тусдаги жигар касаллиги бўлиб, 6 ойдан кўпроққа чўзилади. Энг кўп учрайдигани ўткир вирусли В ва С гепатитлар, ўтнинг турғунлашиб қолиши, гоҳ-гоҳ — алкоголгизм, кимёвий ва тиббий дорилар (хлороформ, қўрғошин бирикмалари, триниторатолуол, Атофан, Аминазин, Изониазид, Метилдопа ва ҳоказо билан заҳарланишлар, сурункали юқумли касалликлар сил, бруцеллёз ва ҳоказолар) сабабли юзага келади.\n• А ўткир вирусли гепатитда инкубацион (яширин) давр 15 дан 45 кунгача, В ва С гепатитда — 6 ой ва ундан ортиққа чўзилади. Инкубацион даврдан кейин сариқолди (1—2 ҳафта), сўнг сариқ, ундан кейин эса бошқа ҳодисалар ва соғайиш даври келади.\n• Аксар ҳолларда гриппга ўхшаш шаклда бўлади, ҳарорат кўтарилади, бош оғрийди, бўғимлар қақшайди, йўтал тутиб, бурун оқади.\n• Кам ҳолларда гепатитнинг ичак шакли учрайди, айни вақтда иссиқ кўтарилиб, кўнгил айнийди, қайт келади, ич кетади ва ўнг қобирға ости тортиб оғрийди.\n• Пешоб тобора тўқ тус олаверади (аччиқ дамланган чойга ўхшаб), нажас эса рангини йўқотади (оқ ёки сариқ лойга ўхшаш).\n• Тери ва кўз оқи сариқ рангга бўялади.\n• Тана ҳарорати мўътадиллик даражасигача пасаяди.\n• Умумий аҳвол анча ёмонлашади.\n• Кўнгил айниш, иштаҳа йўқлиги, кескин ҳолсизлик безовта қилади.\n• Бурундан қон кетиши, тери остига қон қуйилиши мумкин, тери қичишади, кўплаб беморлар қаттиқ тажанг бўлиб қолади, уйқуси қочади.\nСариқ даври яхши деганда икки ҳафтагача чўзилиши мумкин, аммо 1—1,5 ойгача ҳам давом этиши кузатилади. Ҳозирги вақтда гепатитнинг сариқсиз шакли тез-тез учрайдиган бўлиб қолди. Қолдиқли ҳодисалар 2—3 ҳафтадан бир неча ойгача чўзилиши мумкин. Тўла соғайиш бирданига бошланмайди: аввал кайфият яхшиланади, кейин қоннинг биокимёвий кўрсаткичлари ўз ҳолига келади, жигар фаолияти сал кейинроқ тикланади. Гоҳо ўткир гепатитнинг оғир шакллари сурункасига, кейин эса жигар циррозига ўтиб кетади. Жигар етишмовчилиги ривожланиши мумкин. Сурункали гепатитда муттасил симиллаган оғриқ сезилади, ёки ўнг қобирға ости зилдай бўлади, жигар бир зайлда катталашиб боради. Иштаҳа одатда суст, кекириш безовта қилади, кўнгил беҳузур бўлади, ёққа тоқати бўлмайди, алкоголь ёқмайди, қорин шишиб, қулдирайди, умумий ҳолсизлик, кўп терлаш қийнайди. Оз-моз сариқ бўлади, тери қичишади ва аҳён-аҳёнда ҳарорат озгина кўтарилади.\nГепатитнинг дастлабки аломатларидаёқ шифокорга мурожаат қилиш керак, чунки бу касалликнинг энг енгил шакли ҳам асоратга олиб келиши ва сурункали шаклга ўтиши мумкин.\nГепатит юқумли касаллик, шу боис зудлик билан шифокорни уйга чақириш мақсадга мувофиқ.


27 феврал 2021, Тошкент вақти: 11:29\n“Ўзбекистон Украина ҳудудидан учадиган самолёт йўналишларига тузатиш киритди”\n“Ўзбекистон ҳаво йўллари” миллий авиакомпанияси Украина ҳудудидан учиб ўтадиган парвоз йўналишларига тузатиш киритди (“Оила даврасида”, 31 июл).\nЭндиликда Ўзбекистондан Европага борадиган ва қайтадиган барча самолётлар Украина само ҳудудига кирмасдан учади. Бу Лондон, Франкфурт, Париж, Рим ва Миланга қатнайдиган йўналишларга тааллуқли.\nТошкент – Киев – Тошкент йўналиши эса Россия ва Беларус томонидан “Бориспол” аэропортига кириш орқали бажарилади.\nҚайд этилишича, ушбу ўзгаришдан сўнг парвоз вақти ўртача 10-15 дақиқага узаяди.\n“Отасини ўлдирган жиноятчи 10 йилдан кейин қўлга олинди”\nОтасини ўлдирган шофирконлик Суннат Халилов 10 йилдан кейин қўлга олинди (“Ҳуқуқ”, 31 июл). 1981 йилда туғилган Халилов отасини ўлдириб, томорқага кўмиб қочиб кетган.\nУнга бу ишда онаси кўмак берган. Орадан бир йил ўтиб, жиноят очилган ва онасига нисбатан жазо тайинланган. Халилов эса сохта ҳужжат орқали исмини Азамат Намозов дея ўзгартириб жазодан қочиб юрган.\nБу орадан у сохта исм-шариф билан ўғрилик учун икки марта қамалиб чиққан. Учинчи марта машина ўғрилиги билан қўлга тушган Халиловнинг 10 йил аввалги қотиллик жинояти ҳам очилиб кетган.\nЖиноят ишлари бўйича Бухоро вилояти суди ўғрилик, ҳужжатларни қалбакилаштириш ва қотилликда айбланган Суннат Халиловни 18 йилу 6 ойга озодликдан маҳрум этган.\n“Микрокредит олиш муддати 10 кундан 3 кунга қисқаради”\nЎзбекистондаги банклардан микрокредит олишга доир аризани кўриб чиқиш муддати 10 иш кунидан 3 иш кунига қисқартирилмоқда (“Ўзбекистон овози”, 31 июл).\nҚайд этилишича, бу ҳақдаги қонун Олий Мажлис Қонунчилик палатасида қабул қилиниб, маъқуллаш учун Сенатга юборилган. Аҳолига микромолиявий ресурсларни қисқа муддатда етказиш орқали янги иш ўринларини яратиш кўзда тутилган.\n“Бугунда кунда юксак ривожланган банк-молия тизимига эга бўлган ва аҳолисини микрокредитларга муҳтож эмас, деб ўз иқтисодий сиёсатини юритиб келган Европа Иттифоқи давлатлари жаҳон молиявий-иқтисодий инқирознинг салбий таъсирини чеклаш мақсадида энди ўз аҳолисига микрокредитлар бериш тизимини кенг жорий қилмоқда” деб ёзади Ўзбекистон халқ демократик партияси раиси ўринбосари Шарбат Абдуллаева.\n“Миробод туманида пенсияни вақтида олиш фантастик воқеа саналади”\nТошкент шаҳри Миробод тумани 15-алоқа бўлимида пенсиянинг кечикиши одатий ҳолга айланган (“Новый век”, 31 июл).\nБу ҳақда маълум қилган нафақахўр Людмила Попова пенсияни ўз вақтида олиш “фантастик воқеа” эканини таъкидлаган.\nПенсия олиш энг камида 15-20 кунга кечикмоқда. Бунга эса банкларнинг ўз вақтида пул бермаётгани сабаб сифатида кўрсатилган.\n“Пенсионерларга нисбатан молиявий сиёсатини ўзгартиришни хоҳламаётган банклар гўёки сувдан қуруқ чиқмоқда. Марказий банк раҳбариятидан бу бебошлик қачонгача давом этишини сўрамоқчи эдим. Хайр-садақага кўз тиккандек кутмасдан пенсиямизни қачон ўз вақтида оламиз?” дея мутасаддиларни саволга тутади фуқаро Л.Попова.\n“Фарғонада коллеж директори катта миқдордаги маблағни талон-тарож қилди”\nФарғона вилояти Бувайда тумани компютер технологиялари ва сервис касб-ҳунар коллежи директори Адҳамжон Умаров катта миқдорда маблағни талон-тарож қилишда айбланди.\nТуман прокурори Фарҳод Абдувалиевнинг “Ҳуқуқ” газетасига маълум қилишича, ҳужжатларни сохталаштириш орқали 30 миллион сўмга яқин маблағ ўмарилган. Хусусан, ўтилмаган дарслар учун Атақўзиев ва бош ҳисобчи Асрор Дарвишев ёрдам берган. Суд етказилган зарар тўлиқ қопланганини инобатга олиб коллеж раҳбариятига ахлоқ тузатиш жазоси тайинлаган.\n“Равшан Эрматов финал ўйинини бошқармагани юзасидан илк бор изоҳ берди”\nТаниқли ҳакам Равшан Эрматов Бразилияда ўтган футбол бўйича жаҳон чемпионати финалини бошқаришга тайинланмагани юзасидан матбуотга илк бор изоҳ берди (“Даракчи”, 31 июл).\n“ФИФА ҳеч қачон бундай изоҳ бермайди. Аммо алоҳида масъул шахслар, мутасаддилар ва ҳакамлар кўнглимни кўтаришга уринганлари рост. Тўғри, финалда ишлашни ҳамма истайди, биз ҳам шунга яраша умид қилган эдик...\nБоз устига, ҳакамлар қароргоҳида ҳамкасбларимиз ҳам: “Финалга сизлар муносибсизлар” деявериб, бизни анча умидлантириб қўйган экан. Аммо финалга тайинланмаганимиздан қаттиқ хафа бўлмадик. Насиб қилса, ҳали финалда ишлайдиган вақт ҳам келади” деган 36 ёшли ҳакам Эрматов.\nБразилияда ўтган биринчиликда 4 ўйинни бошқарган Эрматов жаҳон чемпионатларидаги ўйинларини 9 тага етказиб бу борада дунё рекордини ўрнатди.\nБразилиядан қайтгач, у Ўзбекистон Республикасининг “Эл-юрт ҳурмати” ордени ва “Малибу” автомобили билан тақдирланди.\n“Ўзбекистон фуқароси чет элда никоҳдан ўтиши мумкинми?”\nТошкентлик Шокир Иноятовнинг Европа давлатларидан бирида ўқиётган қизи курсдошига турмушга чиқмоқда. Шу муносабат билан у “Адолат кўзгуси” газетасига “Қизим Ўзбекистонга қайтиб никоҳдан ўтиши керакми ёки чет мамлакатда ҳам никоҳ тузиш мумкинми?” дея савол берган.\nМазкур масалага ойдинлик киритган ҳуқуқшунос А.Абдукаримовга кўра, Ўзбекистон қонунчилигига мувофиқ чет мамлакатда ўша давлат қонунчилигига амал қилган ҳолда Ўзбекистон фуқаролари ўртасида ҳамда Ўзбекистон фуқаролари билан чет эл фуқаролари ўртасида тузилган никоҳ ҳақиқий деб эътироф этилади.\nАммо бошқа никоҳда турган шахслар, насл-насаб шажараси бўйича тўғри туташган қариндошлар ва лоақал биттаси руҳий касаллиги туфайли суд томонидан муомалага лаёқатсиз деб топилган шахслар ўртасидаги никоҳ Ўзбекистон ҳудудида ҳақиқий ҳисобланмайди.\nЭслатмага кўра, Ўзбекистоннинг чел элда яшовчи фуқароларини никоҳдан ўтказиш билан Ўзбекистоннинг консуллик муассасалари ҳам шуғулланади.\n“Самарқандда Конфуций институти ташкил этилади”\nСамарқандда Конфуций институти ташкил этилади. Тошкентда ўтган Ўзбек-Хитой ҳукуматлараро илмий-техника ҳамкорлик қўмитаси йиғилишида шундай қарор қабул қилинган (“Инсон ва қонун”, 30 июл).\nБу Ўзбекистондаги иккинчи Конфуций институти саналади. Биринчи Конфуций институти 2005 йилда Тошкент шарқшунослик институти қошида Ланчжоу университети кўмагида таъсис этилган.\nМаълум қилинишича, ушбу таълим муассасасида 400 нафарга яқин тингловчи хитой тилини ўрганмоқда.


ГЕРМАНИЯ ПЕНСИЯ ТАЪМИНОТИ ТИЗИМИ: ПЕНСИЯ ЁШИ ВА СУҒУРТА БАДАЛЛАРИ — Soliq plus / Налоги плюс\n11 июня, 2020 SOLIQ PLUS ЖАҲОН НАМУНАСИ\nГерманияда давлат ижтимоий суғурта тизими жуда яхши ривожланган бўлиб, мазкур тизим фуқароларни касаллик, ишсизлик даврида ёки қариликдаги ҳимоясини кафолатлайди. Давлат пенсия суғурта тизими Германиянинг ижтимоий суғурта тизимининг бир қисмидир. Мамлакатда пенсия таъминотига масъул ташкилот – Германия пенсия жамғармасидир (“Deutsche Rentenversicherung”). Жамғарма пенсияларни ҳисоблаб чиқади ва тўловларни амалга оширади.\nМеҳнат фаолиятини бошлаши билан фуқаро автоматик тарзда пенсия суғуртаси тизимига киритилиб, суғурталанади. Ишчи тизимда шахсий суғурта рақами (“Versicherungsnummer”) ва ҳисоб рақамига эга бўлади. Германия пенсия жамғармаси 27 ёшдан ошган ҳар бир суғурталанган шахсга ҳар йили бўлажак пенсиясининг миқдори тўғрисида маълумот бериб боради.\nЭркаклар ва аёллар учун пенсия ёши\nҲар бир шахснинг пенсияга чиқиши унинг туғилган йилига боғлиқ. Эркаклар ва аёллар пенсияга чиқиш ҳуқуқига 65-67 ёшда эга бўлишади. Батафсил қуйидаги жадвалдан маълумот олиш мумкин:\n*Агар суғурталанган шахс 1950 йилда туғилган бўлса, унинг пенсия ёши – 65 ёш-у 4 ойни ташкил этади. (1947 йилдан 1950 йилгача 4 йил ўтган бўлиб, ҳар бир йил учун 4 ойдан қўшилади.)\n**Агар суғурталанган шахс 1960 йилда туғилган бўлса, унинг пенсия ёши – 66 ёш-у 4 ойни ташкил этади. (1959 йилдан 1960 йилгача 2 йил ўтган бўлиб, ҳар бир йил учун 2 ойдан қўшилади.)\nГерманияда қуйидаги ҳолатларда пенсияга муддатидан олдин чиқиш мумкин:\n► камида 45 йил давомида пенсия суғуртасига тўловларни амалга оширган бўлса, муддатидан 2 йил туғилган йилига боғлиқ равишда 63-65 ёшда;\n► 1952 йилга қадар туғилган ва қонунда назарда тутилган бошқа ҳолларда аёллар 60 ёшда;\n► ногиронлиги бўлган ва бошқа тоифадаги шахслар.\nПенсия суғуртасига бадаллар ўтказиш тартиби\nСуғурта бадали ишчининг ойлик маошига мувофиқ тўланади: қанча кўп ишлаб топган бўлса, шунча кўп тўлайди. Иш берувчи мазкур суғурта бадалларининг ўтказилишига масъулдир. Бадалларнинг 50 фоизи ходим ойлигидан, қолган 50 фоизи иш берувчи томонидан тўланади. Унинг миқдори ҳисобланган иш ҳақининг 18,6 фоизини ташкил этади. Айрим чегаралар ҳам мавжуд бўлиб, 6 500 евродан юқори ойлик оладиган учун суғурта тўловлари бошқача турда ҳисобланади. Яъни, улар фақатгина, 6 500 евронинг ўзи учун ҳисобланади, ойликнинг мазкур миқдордан ошиқ қисми учун бадал тўланмайди.\nБу ҳақда батафсил қуйидаги жадвалдан маълумот олиш мумкин:\n2018 йил августидан бошлаб 2025 йилгача бўлган даврда эркин ёлланиб ишловчиларнинг иш ҳақидан пенсия ажратмалари 20 фоиз миқдорида сақлаб турилиши белгиланди.\nАгар ишловчи ойига 450 евродан кам ойлик иш ҳақи олса, пенсия суғуртаси тизимига бадаллар фоизи 18,6 фоизни ташкил қилади, лекин бу ҳолда 15 фоизи иш берувчи, фақат 3,6 фоизни ишловчи ходим томонидан тўланади.\nТаъкидлаш жоизки, Германияда охирги 10 йилликда пенсия суғуртаси тизимига бадаллар миқдори доимий равишда ошириб борилган бўлса-да, 2016 йилда суғурта бадаллари пасайтирилиб, 1990 йил даражасига туширилди. Суғуртанинг бошқа турлари бўйича ставкалар аста-секин оширилиб борилмоқда.\nмурожаатлар билан ишлашни назорат қилиш ва оммавий ахборот\nвоситалари билан ишлаш бўлими бош мутахассиси.


Қирғиз-Тожик чегарасидаги вазиятга доир келишувга эришилган - BBC O'zbek\nҚирғиз-Тожик чегарасидаги вазиятга доир келишувга эришилган\nImage caption Душанба куни чегарадаги вазият барқарор экани хабар қилинди\nҚирғизистоннинг Боткен вилояти марказида кечган тожик-қирғиз вакиллари музокараларида бугундан бошлаб чегара минтақасида ҳар икки томон ички ишлар вазирлиги ходимларининг патрул гуруҳи фаолияти йўлга қўйилишига келишилган.\nҲар икки давлат ички ишлар вазорати ходимлари баҳсли ҳудудларни биргаликда назорат қилишади.\nБу ҳақда Тожикистон мулозимлари хабар қилишган.\nТожикистоннинг Азия- плюс хабар агентлиги, Сўғд вилояти ҳокимининг биринчи ўринбосари Жумабой Сангиновнинг сўзларидан иқтибос келтириб ёзишича, « Тожикистон томони қўшниларига давлатлараро келишувга мувафиқ давлат чегараларининг баҳсли ҳудудларида ҳар қандай қурилиш ишлари тақиқланади. Шунингдек, биз Қирғизистон томонидан баҳсли ҳудуддан кечадиган Оқсой-Томдиқ йўл қурилишини тўхтатишни сўрадик”, деб айтган тожикистонлик мулозим.\nМулозимга кўра, бугунги кунда ҳар икки томон ҳам бўлиб ўтган отишмага доир ўз текширувларини бошлаган.\nБу текширувлар якунланганидан кейин улар маълумотлар алмашиш ва айбдорларни жиноий жавобгарликка тортишга келишганлар.\nАввалроқ, Бишкек ва Душанбе бир-бирларини биринчи бўлиб ўт очишда айблашган эди.\nСўнгги маълумотларга кўра, қарийб бир соат давом этган отишмада ҳар иккала томондан ҳам ўндан ортиқ чегарачи жароҳат олгани айтилмоқда.\nТожикистон Ташқи Ишлар вазирлиги аввалроқ баёнот билан чиқиб Қирғизистон чегара ҳудудларига доир давлатлараро келишувни ҳурмат қилмаган дея иддао этган эди.\nҚирғизистон мулозимлари эса отишма учун масъулиятни Тожикистон чегарачиларига юклашмоқда.\nБишкек Чегара хизмати даъвосига кўра, Тожикистон томони отишмани биринчи бўлиб бошлаган ва автомат қуролдан ташқари, минамётлардан ҳам ҳужум қилган.\nТожикистон чегарачилари эса 11 январ куни рўй берган отишмага доир расман изоҳ беришгани йўқ.\nҚирғизистон Чегара хизмати эса Душанба куни тонгда чегарадаги вазият нисбатан осойишта эканини хабар берган.\nТожик тарафининг айтишича, Қирғизистон 7 январда эришилган келишувга хилоф равишда баҳсли ҳудуддаги йўл қурилишини давом эттиришга уринган.\nАммо Қирғиз чегара хизмати мабуот котиби Гулмира Бўрибоева Би-би-си билан суҳбатда йўл қурилиши Қирғизистон ҳудудида олиб борилаётганини урғулади.\n"Муқобил йўл қурилиши Қирғизистон ҳудудида олиб борилаяпти", - деб айтди қирғиз чегара қўмитаси вакили.\nУнинг сўзларига кўра, йўл қурилиши фуқаролик ташкилоти томонидан олиб борилмоқда ва Чегара қўшинлари ҳамда Ички ишлар вазирлигининг ҳарбийлари у ерда фақат хавфсизликни таъминлаш учун жалб этилган.\n"Чегаранинг айни ҳудудида Қирғизистон Республикасига тегишли. 7 январ куни икки давлат бош вазир ўринбосарларининг учрашуви чоғида қирғиз томони йўл қурилиши давом эттирилишини аниқ-таниқ айтган", деб айтди Гулмира Бўрибоева.\nУнинг таъқидлашича, агар келажакда, давлат чегараларини аниқлаш жараёнида ушбу ҳудуд Тожикистонга ўтиб қоладиган бўлса, қурилган йўл ҳам Тожикистон тасарруфига ўтиши ҳақида айтилган.\n"Аммо тасдиқловчи ҳужжатлар ва амалда истифода этилишига кўра, бу ҳудуд Қирғизистонга қарашли", - деди мулозим.\nҚирғиз расмийларига кўра, 11 январ кунги ҳодиса муносабати билан қирғиз-тожик чегарасидаги назорат- ўтиш нуқталарини вақтинча ёпиш ҳақида қарор қабул қилинган.\nВазият барқарорлашгунича, чегара ёпиқлигича қолиши айтилмоқда.\nImage caption Чегарасиз "чегаралар"\n17 декабрда Қирғизистоннинг Ақ-Сай қишлоғи аҳолиси ва Тожикистоннинг Ворух анклави яшовчилари ўртасида можаро келиб чиққанди.\nХабарларга кўра, Ақ-Сайликлар анклавга йўлни беркитиб, ўз ҳукуматидан Тожикистоннинг Чорку қишлоғини айланиб ўтувчи йўлни қуриб беришни талаб қилганлар.\nКейинги йилларда Қирғизистон, Тожикистон ва Ўзбекистон чегарасидаги баҳсли ҳудудлар юзасидан фуқаролар ва ҳарбийлар ўртасида тез-тез жанжаллар юзага келиши кузатилади.\nШўролар зўри билан яратилган сунъий Марказий Осиё давлатлари мустақилликка эришгач ўзаро сарҳадларни аниқлаштириш бошоғриқ масалага айланди.\nМарказий Осиёнинг бошқа ҳудудларида бўлгани каби Тожикистон шимоли ва Қирғизистон жанубидаги минтақада айрим ҳолатларда бир қишлоқдан ўтган йўлнинг икки тарафи деярли бир кеча кундузда икки мамлакатнинг “мулки”га айланиб қолди.\nЎзбекистон ўз қўшнилари билан бирин-кетин виза тизимини жорий қилиб, чегараларга мина экиб чиқар экан, Қирғизистон ва Тожикистон сарҳадларига доир асосан маиший, майда жанжаллар рўй бера бошлади.\nБишкек ва Душанбе бу каби муаммоларга ўша минтақа раҳбарлари каби ҳеч қачон жиддий муносабат кўрсатишмаган.\nАммо 11 январда икки давлат чегарачиларининг ростакамига бир-бири билан отишмага киришгани вазият қанчалар тез ёмонлашиши эҳтимолини урғуламоқда.


“Даракчи”нинг 14-сони 7 апрелдан сотувда (Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Даракчи”нинг 14-сони 7 апрелдан сотувда (Видео)\t15:11, 04 апрель 2016\tНозим Тўлахўжаев: “Актёрларга жуда кам ҳақ беришади”\n“... - Лондондан шаҳзода Чарльз келганида бизни қабулига чақиришган. Таржимон мени шаҳзодага таништирганида, мультфильмим ҳақида илиқ фикрлар билдириб, “2 йил Лондон телевидениесида намойиш этилиши учун мультфильмингизни сотиб олдим” деди”.\nБаҳром Назаров шоирни нега хафа қилди?\nХонандалар орасида бировнинг шеърини қўшиқ қилиб, шоирнинг исмини кўрсатмаслик ҳоллари олдин ҳам учраганди. Хонанда баҳром Назаров ҳам худди шундай иш тутганлардан экан. Шоир ва хонанда ўртаисда юзага келган мунозара қандай ечим топганини билишни истаснгиз “Даракчи”нинг 14-сонини ўқинг.\nЎзбекистон рекордлар китоби\nДунёга машҳур Гиннеснинг рекордлар китобига киритилганлар орасида ҳамюртларимиз кам. Шу сабаб биз ўзимизнинг рекордлар китобимизни ташкил этишга қарор қилдик. Рекордчи ҳамюртларимиз билан танишишни истасангиз, “Даракчи”нинг 7 апрель куни сотувга чиқадиган сонини харид қилишни унутманг.


ЎзЛиДеП президентлик сайловида Шавкат Мирзиёев номзодини илгари сурди\n20 май 2022, Тошкент вақти: 09:22\nЎзбекистон Либерал-демократик партияси жорий президент Шавкат Мирзиёев номзодини яна бир муддатга илгари сурган.\nБу ҳақдаги қарор партия Cиёсий кенгашининг мажлисида қабул қилинган.\nПрезидент сайлови 24 октябрь куни бўлади.\nЎтган ой охирида Марказий Сайлов Комиссияси мамлакатда президентлик сайловларига старт берилганлигини эълон қилган эди.\nОктябрь ойида бўладиган сайловларда 5 та партия – "Адолат" СДП, "Миллий тикланиш" ДП, ЎзЛиДеП, ХДП ва Ўзбекистон Экологик партияси ўз номзодини илгари суришди.\nНомзодлар орасида мухолиф партия намаёндалари йўқ.


Олимлар COVID-19’нинг асосий тарқалиш манбасини аниқлади — LifeUz\n30.10.2020\t0\tАвтор Moderator\nКоронавирус кўпайиши ва тарқалиши учун энг қулай жойлардан бири оғиз бўшлиғи, шу жумладан, тил, сўлак безлари ва бодомсимон безлар ҳисобланади. Бундай хулосага АҚШ ва Буюк Британия олимлари келди, деб ёзади «РБК».\n«Оғиз бўшлиғи COVID-19 учун ишончли жой ҳисобланади ва вируснинг сўлак орқали юқишига имконият яратади», — дейилади тадқиқот натижаларида.\nОлимлар маълумотларига кўра, вирус сўлак безлари бўшлиғига кириб олиб, у ерда кўпая бошлайди. Бундан ташқари, сўлак ютиб юборилгач, коронавирус шу заҳоти ошқозон-ичак йўлига тушади.\nШу билан бирга, сўлак йўталиш, аксириш ёки гапириш пайтида вируснинг бошқа одамларга юқишини таъминлайдиган асосий манба бўлиб хизмат қилади.\nАввалроқ олимлар коронавируснинг янги турини аниқлаган ва уни 20А.EU1 деб атаган эди. Вируснинг бу тури айни пайтда Европа мамлакатларида кенг тарқалмоқда. Олимларнинг аниқлашича, Европадаги пандемиянинг иккинчи тўлқини коронавируснинг Испания қишлоқ хўжалиги ходимларидаги мутацияси билан боғлиқ бўлиши мумкин. Мутацияга учраган коронавирус 20А.EU1 номини олган, унинг тарқалишидаги асосий ролни эса Испанияда таътил ўтказиб қайтган одамлар ўйнаган.\n«12 минг сўмлик электр токи билан 300 км юради» — Ўзбекистонда Хитой электромобили синалмоқда


«Макдоналдс» Олимпия қўрғонидаги бепул таомга нима учун чеклов киритди\n16:33 / 17.08.2016 6082\nРио-де-Жанейро шаҳридаги «Макдоналдс» ресторани спортчилар учун таомномадаги егуликлар сонини 20тагача қисқартирди, деб ёзмоқда Британиянинг Daily Mail нашри.\nҚайд этилишича, бундай чоралар буюртмани етказиш вақтини қисқартириш мақсадида амалга оширилган. Чунки, кўплаб спортчилар бир неча соатлаб навбат кутишга мажбур бўлишмоқда.\nНашрнинг ёзишича, бепул таом учун навбатда турганлар сафи тонгги соат бешда футбол майдони узунлигига деярли тенг бўлади. Шу билан бирга, спортчиларнинг ҳар қандай ҳавода сафда туришдан тап тортмаслиги эътироф этилган.\nСпортчиларнинг сўзларига кўра, Олимпия қўрғонидаги кафеда берилаётган таомлар унчалик ҳам яхши эмас, шу боисдан улар доимий равишда «Макдоналдс»га боришмоқда. Бундан ташқари, улар узоқ ойлардан бери давом этган машғулотлар ва парҳезлардан сўнг, бирмунча «бефойда таом» истеъмол қилиш зарар қилмаса керак, деган фикрда.\nЎзбекистонлик академик лицей ўқувчилари халқаро фан олимпиадасида 10та медални қўлга киритишди


Бир америкалик ҳарбий АҚШни Хитой билан урушда Тайванни қўллаб-қувватламасликка чақиргани ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n03:02 - Бир америкалик ҳарбий АҚШни Хитой билан урушда Тайванни қўллаб-қувватламасликка чақиргани ҳақида\nАҚШ Тайван Хитой билан урушадиган бўлса, Тайван томонда жанг қилмаслиги керак. Бундай фикрни истеъфодаги америкалик подполковник Дэниел Дэвис “Business Insider” нашри учун ёзган мақоласида эълон қилибди.\n“Биз учун Пекинни ушлаб туришнинг энг яхши йўли - Тайбэйни ўз мудофаасига сармоя қилиш ва қурол сотиб олишга ундаш ҳисобланади”, деб ёзган ўз мақоласида мухолифат тарафдори.\nУ бу масалада мухолифатчини очиқчасига гапиришга чақирибди. Унинг фикрича, Хитой оролни қўшиб олишни истаса, АҚШ Хитой билан урушга киришмаслиги лозим.\nҲарбийнинг таъкидлашича, агар Вашингтон барибир Тайван томонда урушга киришишга қарор қилса, унда бу улкан оқибатларга олиб келади: Чунки, АҚШ ўзи учраган йўқотишлардан ўзини ўнглаб олишига ўнлаб йиллар керак бўлади. Энг ёмон воқеалар ривожида вазият назорат остидан чиқиб кетиши ва икки йирик давлатнинг ўзаро ядро зарбалари беришига олиб келиши мумкинлиги шубҳасиз.\nДэниел Дэвиснинг айтишича, бундай вазиятда Вашингтон бор-будини йўқотади ва ҳеч нарса қўлга киритмайди. Агар у босиқлик кўрсатса, унда “Тайван билан уруш оқибатида заифлашган Хитой устидан устунликка эришиши мумкин бўлади”.


Афғонистон бош вазири толиблар Қундузни босиб олгани туфайли БМТ Бош ассамблеясини шошилинч тарк этмоқда\n08:54 / 30.09.2015\nАфғонистон бош вазири Абдуллоҳ Абдуллоҳ толиблар Афғонистоннинг Қундуз шаҳрини босиб олгани туфайли БМТ Бош ассамблеясини шошилинч тарк этмоқда, деб хабар берди Афғонистон бош вазирининг расмий вакили Мужиб-ар-Раҳмон Раҳимийнинг баёнотига иқтибос келтирган ҳолда ТАСС ахборот агентлиги.\n“Биз бош вазирнинг БМТ Бош ассамблеяси 70-сессиясидаги 1 октябрдаги нутқини 29 сентябрь эрталабга ўтказишга мажбур бўлдик. Бош вазир Барак Обама билан учрашгандан кейин зудлик билан Кобулга учиб кетади”, деб айтди Раҳимий.\nБундан ташқари, Афғонистон президенти Ашраф Ғани Аҳмадзой мамлакат аҳолисига шошилинч нутқ билан мурожаат қилди ва Қундузда тартиб ўрнатишга ваъда берди.\n“Толиблар тирик қалқон сифатида тинч аҳолидан фойдаланмоқда. Афғонистон ҳукумати ўз фуқаролари ҳаётига жавоб беради ва уларнинг уйларини бомбардимон қила олмайди. Хавфсизлик кучлари тинч аҳоли орасида қурбонлар бўлишига йўл қўймаслиги керак. Биз шаҳар устидан назорат ўрнатиш учун қўлимиздан келган барча нарсани қилмоқдамиз”, деб айтди Аҳмадзой.\nАввалроқ Афғонистон Қундузнинг толиблар томонидан босиб олинганини тасдиқлаган эди. Қундуз АҚШнинг Афғонистонга ҳарбий кўмак беришни бошлаган 2001 йилдан бери толиблар босиб олган биринчи йирик шаҳар бўлди.


Британиянинг энг катта ҳарбий кемаси хизмат ўташ жойига келди\n07:49 / 17.08.2017\nHMS Queen Elizabeth авиаташувчи кемаси Британиянинг Портсмут шаҳридаги ҳарбий-денгиз базасига биринчи бор кирди. Бу база Британияда қурилган ҳарбий кемалардан энг каттаси ва Ҳазрати олиялари флотининг бўлғуси байроқдори учун “уйга” айланади. Кеманинг сув сиғимдорлиги 65 минг тоннани, узунлиги эса 280 метрни ташкил қилади.\nПортга кираётган кемага ўнлаб кичик кемалар ҳамроҳлик қилган, унинг устида эса Merlin ва Wildcat ҳарбий вертолётлари ва Hawk штурмчи самолётлари учиб ўтган. Соҳилдан кемани минглаб портсмутликлар ва бу тарихий воқеани атайлаб кўргани келган сайёҳлар кутиб олишган.\n“Бугун биз қудратли ҳарбий кемамизни қаршиламоқдамиз. У сафга буткул киргандан кейин Британия хавфсизлигини таҳдидларга тўла бўлган ҳозирги замонда сақлашга ёрдам беради ва бўлғуси кампанияларда ҳаводан кўмакни таъминлашдан тортиб, иттифоқдошларни қўллаб-қувватлаш ва гуманитар ёрдам беришгача бўлган бир қанча вазифани ҳал қилади”, деб айтган Британия мудофаа вазири Майкл Фэллон. Кема портга киргандан кейин унинг бортига бош вазир Тереза Мэй кўтарилган.\n“Британиялик денгизчилар, шубҳасиз, дунёдаги энг яхшиларидир ва фикримча, улар дунёдаги энг яхши кемаларга лойиқлар. Queen Elizabeth айнан шундай кемадир. Бу кема Бирлашган Қиролликнинг буюк денгиз давлати эканини кўрсатувчи ҳақиқий рамзидир”, деб айтган Мэй кема экипажига юзланиб.\nКема сафга киргандан кейин 36 та F-35B самолёти ва Merlin вертолёт гуруҳини олиб юра олади. Зарурат бўлганда бортига қўшимча 12 та Chinook транспорт ва 8 та жанговар Apache вертолётларини олиши мумкин.\nQueen Elizabeth’нинг максимал тезлиги 25 узелни (46 км/соат) ташкил қилади, у денгизда 3 ойгача бўлиши мумкин ва бу вақт ичида 10 минг миль йўл боса олади. Кемада зарба бериш қуроллари йўқ, унинг ягона қуроли Phalanx зенит мажмуалари, кичик калибрли қурол ва пулемёт бўлади.\nQueen Elizabeth’дан кейин Портсмутга шунга ўхшаш лойиҳа бўйича қурилган Prince of Wales кемаси келиши керак. Ҳозир Шотландиядаги Росайт верфида унинг қурилиши якунланмоқда. Икки кеманинг умумий қиймати 6 млрд фунт стерлингга баҳоланганди.\nБритания авиаташувчи кема HMS Queen Elizabeth